text:
Sasao a Filipino
Iti lingguistika, ti sasao a Filipino ket ti insingasing idi 1991 babaen ni Robert Blust nga amin dagiti pagsasao ti Filipinas ken akin-amianan a Sulawesi—malaksid ti Sama–Bajaw (sasao dagiti "Dagiti Sitano ti Baybay") ken dagiti sumagmamano a pagsasao ti Palawan—ket mangporma ti subpamilia ti sasao nga Austronesio. Urayno ti Filipinas ket asideg iti sentro ti Austronesio a panagpadakkel manipud iti Formosa, adda laeng bassit a linguistiko a pagdumadumaan dagiti agarup a 150 a pagsasao ti Filipinas, a mangisingasing a ti nasapsapa a dibersidad ket napunasen babaen ti pannakaiwaras ti puonan ti moderno a sasao a Filipino.[2][3] Ti sasao a Filipino ket mangbukel ti kaduogan a saan a sasao a Formosano iti pamilia ti pagsasao nga Austronesio, nga agraman kadagiti nadumaduma a pagsasao a mangpreserba ti proto-Austronesio a schwa ken asonante ti d–r a napukaw iti sasao a Sunda–Sulawesi.
Dagiti linaon
Pannakaidasig[urnosen | urnosen ti taudan]
Manipud iti agarup nga amianan agingga iti abagatan, da Adelaar ken Himmelmann (2005) ket bingayenda dagiti sasao a Filipino kadagiti sumaganad a grupo:
- Sasao nga Akin-amianan a Filipino
- Sasao a Bataniko (dagiti 4 a pagsasao iti pagbaetan ti Luzon ken Formosa)
- Sasao nga Akin-amianan a Luzon (dagiti 40 a pagsasao, mairaman ti Ilokano)
- Sasao a Tengnga a Luzon (dagiti 5 a pagsasao, mairaman ti Kapampangan)
- Sasao nga Akin-amianan a Mindoro (wenno Amianan a Mangyan; dagiti 3 a pagsasao)
- Sasao a Kalatakan a Tengnga a Filipino
- Sasao nga Akin-abagatan a Mindoro (dagiti 3 a pagsasao)
- Sasao a Tengnga a Filipino (dagiti 40 a pagsasao, mairaman ti Tagalog ken Cebuano)
- Sasao a Palawan (dagiti 3 a pagsasao)
- Sasao a Mindanao (dagiti 20 a pagsasao)
- Sasao a Gorontalo–Mongondow (dagiti 9 a pagsasao ti Gorontalo ken Amianan a Sulawesi)
- Sasao a Kalamian (dagiti 2 a pagsasao ti akin-amianan a Palawan)
- Sasao nga Abagatan a Mindanao (dagiti 5 a pagsasao)
- Sasao a Sangiriko (dagiti 4 a pagsasao ti Sangir ken Is-isla Talaud)
- Sasao a Minahasan (dagiti 5 a pagsasao ti Amianan a Sulawesi)
Iti pay maipatinayon, dagiti pagsasao ti Umiray Dumaget, Manide ken Inagta Alabat ket saanda a naidasig iti kaunegan ti pamilia ti sasao a Filipino.
Panangiyasping iti bokabulario[urnosen | urnosen ti taudan]
Ti tsart ti panangiyasping a pagbaetan dagiti nadumaduma a sasao a Filipino manipud iti amianan agingga iti abagatan nga umuna ti Proto-Austronesio para iti panangiyasping.
Dagiti pagsasao ti Negrito ti Filipinas[urnosen | urnosen ti taudan]
Dagiti tattao a Negrito ti Filipinas ket agsasaoda kadagiti nadumaduma pagsasao. Addaanda iti ad-adu a pannanakaipada kadagiti kaarruba a pagsasao ngem iti tunggal maysa kaniada, ken nailista laeng ditoy a kas maysa a katulong iti pananginagan.
Lobel (2013)[urnosen | urnosen ti taudan]
Ni Lobel (2013)[4] ket ilistana dagiti sumaganad nga etnolingguistiko a grupo ti Nangisit a Filipino (kas dagiti Negrito ti Filipinas).
- Akin-amianan a Luzon
- Umiray Dumaget
- Remontado Dumagat
- Alta, Akin-amianan
- Alta, Akin-abagatan
- Arta
- Agta ti Casiguran
- Agta ti Nagtipunan
- Agta ti Dinapigue
- Agta ti Tengnga a Cagayan
- Pahanan (Agta)
- Agta ti Dupaningan
- Atta (dagiti 3-4 a pagsasao)
(Ni Lobel (2010)[5] ket ilistana dagiti sumaganad a pagsasao a Negrito a naisasao idiay akindaya nga aplaya ti Isla ti Luzon, nailista manipud iti amianan angingga iti abagatan.)
- Agta ti Dupaningan (sanga ti Akin-amianan a Luzon)
- Agta ti Pahanan
- Agta ti Casiguran
- Umiray Dumaget
- Agta Remontado
- Inagta Alabat
- Manide (unclassified)
- Inagta Partido
- Inagta Rinconada
Iti pay maipatinayon, da Robinson ken Lobel (2013)[6] ket isuppiatda a ti Agta ti Dupaningan, Agta ti Pahanan, Agta ti Casiguran, Agta ti Nagtipunan, Agta ti Dinapigue, ken ti Paranan ket saan a tagikua ti sanga ti Akin-amianan a Kordiliera, ngem imbes ket a ti baro a sanga a tinawtawaganda iti Akin-amianan a daya a Luzon, nga inkeddengda a kangrunaan a sanga ti grupo ti Akin-amianan a Luzon (Kordiliera).
- Banbantay ti Zambales
- Ayta Mag-indi
- Ayta Mag-anchi
- Ayta Abellen
- Ayta Ambala
- Ayta Bataan (aka Ayta Magbukun)
- Akin-abagatan a Luzon
- Inagta Rinconada
- Inagta Partido
- Manide
- Inagta Alabat (ken Inagta Lopez)
- Akin-abagatan a Filipinas
- Inata (mabalin a dagiti 2 a dialekto)
- Inati (Inete) (dagiti 2 a dialekto?)
- Mamanwa
- Batak (dagiti 5-8 a dialekto)
- Iraya (Mangyan)
- Ata/Tigwa/Matigsalug Manobo
- Dagiti karuay nga awanen
- Agta ti Bantay Iraya (AKA Daya a Danaw Buhi Agta)
- Inagta Alabat
- Agta ti Dicamay: naisasao idiay Karayan Dicamay idiay akinlaud a bangir ti Sierra Madre idiay asideg ti Jones, Isabela; naireporta a pinaawan dagiti nagtataeng nga Ilokano idi baetan ti 1957 ken 1974 (Headland 2003:7)
- Villa Viciosa Agta
Reid (1994)[urnosen | urnosen ti taudan]
Ni Reid (1994) ket ilistana dagiti sumaganad a pagsasao a Negrito.[7]
- Amianan nga Agta
- Arta – dagiti 12 a nabati nga agsasao idiay Aglipay, Quirino, idi 1990
- Alta
- Amianan nga Alta – naisasao idiay Aurora
- Abagatan nga Alta (Kabuluen) – naisasao kadagiti probinsia ti Nueva Ecija ken Bulacan
- Sentral Agta – naisasao idiay akindaya a Luzon; mairaman ti Umiray
- Abagatan nga Agta
- Sinauna
- Ayta – dagiti 6 a nadumaduma a pagsasao a naisasao idiay Banbantay ti Zambales segun kenni Wimbel (1986):[8]
- Dagiti daddum pay a pagsasao dagiti Negrito ti Filipinas
- Ata Manobo – naisasao idiay Mansalinao, Davao
- Batak – naisasao idiay Palawan
- Inati
- Mamanwa – naisasao idiay Agusan
Ti Ethnologue ket manginayon ti awanen ken di naidasig a Katabaga ti Akin-abagatan a Luzon.
Kitaen pay[urnosen | urnosen ti taudan]
- Taga-ugma a sinursuratan a Filipino
- Ortograpia a Filipino
- Alpabeto a Filipino
- Alpabeto nga Abakada
- Pagsasao a Filipino
- Komisyon sa Wikang Filipino
- Literatura ti Filipinas
- Dagiti pagsasao ti Filipinas
Dagiti nagibasaran[urnosen | urnosen ti taudan]
- ^ Hammarström, Harald; Forkel, Robert; Haspelmath, Martin, dagiti ed. (2017). "Greater Central Philippine". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ Adelaar & Himmelmann 2005)
- ^ Ti ad-adu nga agdumaduma a kita ti Filipino ket mabirukan iti Borneo.
- ^ Lobel, Jason William. 2013. Philippine and North Bornean languages: issues in description, subgrouping, and reconstruction. Ph.D. dissertation. Manoa: University of Hawai'i at Manoa.
- ^ Lobel, Jason William. 2010. Manide: An Undescribed Philippine Language. Oceanic Linguistics, Vol. 49, no. 2.
- ^ Robinson, Laura C. and Jason William Lobel (2013). "The Northeastern Luzon Subgroup of Philippine Languages." Oceanic Linguistics 52.1 (2013): 125-168.
- ^ Reid, Lawrence A. 1994. Possible Non-Austronesian Lexical Elements in Philippine Negrito Languages. Oceanic Linguistics, Vol. 33, No. 1 (Hun. 1994), pp. 37-72.
- ^ Wimbish, John. 1986. The languages of the Zambales mountains: a Philippine lexicostatistic study. In Work Papers of the Summer Institute of Linguistics, University of North Dakota Session, vol. 30:133-142.
- Fay Wouk and Malcolm Ross (ed.), The history and typology of western Austronesian voice systems. Australian National University, 2002.
- K. Alexander Adelaar and Nikolaus Himmelmann, The Austronesian languages of Asia and Madagascar. Routledge, 2005.
- Austronesian Basic Vocabulary Database, 2008.


c: text/html

text:
Nagkintayeg ni Padre Cristobal iti dayta a simmiplot iti panunotna.
Kellaat a nangikeddeng: agsubli iti Legleg bareng makamakamna pay da Palwew, aniaman ti gandatda iti dayta nga ipapanawda. Urayennanto laengen iti simbaan ti bangkay ni Ama Dalmeg tapno maimisa sakbay a maitabon.
Impalgak ni Padre Cristobal ti panggepna a panagsubli iti Legleg iti dayta a rabii ken ni Ama Indoyeng, kabsat ni Ama Dalmeg.
“Agligsayen ti labii, Padle. Baka masalamaandaka dagiti kakadua wenno dagiti agronronda a polis ket maisagmakka,” kinuna ti lakay.
“Adda napateg a gagarak iti Legleg,” nakuna ni Padre Cristobal. “Dika madanagan, agannadak iti panagdaliasatko.”
Sinaltaan ni Padre Cristobal ti kabaliona. Iggem ti kannigid nga imana ti sangametro ti kaatiddogna a kasla takiag ti ubing a saleng. Daytoy ti pagsilawna iti dalan.
Ammona a napeggad ti panagdaliasatna iti kangitingitan ti rabii. Ngem mangnamnama a nakaturog itan dagiti mangrabrabii a tattao, kakadua man wenno kabusor ti simbaan.
Saan a ti kalsada ti sinurot ni Padre Cristobal no di ti panglintegan a desdes. Kadarato awidenna wenno dissaaganna ti sakayna sana wanawanan ti dalanna aglalo iti paset a nabato ta dinto ket maidaramudom ti kabalio.
Salogen ti daldaliasatenna. Nabuak ti maysa a tumatayab ket kasta unay ti irina a kimmayabkab nga immadayo.
Inyangad ni Padre Cristobal ti rupana iti langit a narnuoyan iti bituen. Dandanin aguurnos ti Gagan-ayan. Iti adayo nga amianan, kasla kulintaba nga agpukaw-agadda ti lawag dagiti pagsaingan wenno lampara kadagiti porked a pagtaengan iti Bugnay. Narnekan la ketdin ti turog dagiti agindeg.
Kellaat, nasisirap iti lawag ti flashlight a naisarang iti rupana.
“Agsardengka! Poliskami!” gimluong ti timek manipud iti puon ti kayo iti makannigidna. “Asinoka!”
“Siak ni Padre Cristobal, kura paroko ti Legleg,” insungbat ni Padre Cristobal. Ingngatona ti dua nga imana tapno makita dagiti nangsitar kenkuana nga awan ti armasna.
Nagin-inayad nga immasideg ti maysa a panguttongen a lalaki a nakaiggem iti paltog. Saan a nagkir-in ni Padre Cristobal. Siguraduenna nga adda pay kadua daytoy nga agkulkul-ob kadagiti kakaykaywan.
“Padre, sika gayam,” nakuna ti lalaki. “Nagrabiikan iti langalang!”
“Kagapgapuk iti Begnas, iti minatayan,” nakuna ni Padre Cristobal. “Agsubliak met la iti Legleg ta panko isagana ti pagmisaak ton bigat.”
Nagsasarutsot a rimmuar ti uppat pay a tattao. Nakaiggemda amin iti paltog.
Inyam-ammo ti lalaki ti bagina ken dagiti kakaduana. Manolo ti nagan ti pannakapanguloda. Polisda iti Bugnay.
“Kuyogendaka agingga iti pagbeddengan, Padre. Dimo kadi ammo a napeggad ti agdaliasat iti daytoy a lugar?”
“Agyamanak unay,” kinuna ni Padre Cristobal. “Naimbag a gayyem ni Ama Dalmeg ket pagrebbengak ti mangmisa iti pannakaimassayagna.”
“Wen, nasayaat a tao ni Ama Dalmeg. Ngem nagbiddut da Palwew a polis-Bugnay ti nangpatay kenkuana. Pasurot ti maysa a politiko ti suspetsami a nagaramid.”
“Asino a politiko?” timmadem ti mata ni Padre Cristobal a naiturong ken ni Manolo.
“Ta ngiwatmo!” sinidol ti sabali ni Manolo.
“Agpatingga laeng a suspetsa, Padre,” saan nga intaltalek ti agnagan Manolo ti kaduana. “Awan saksi. No adda man, dina la ketdi maitured ti agsao ta dinto ket maisublat a maipalnaaw.”
Nagari ti ulimek. Ngem agdakdakiwas ti utek ni Padre Cristobal. No pudno ti impalgak ni Manolo, maymaysa laeng a politiko ti makaitured ken addaan iti motibo a mangibilin iti pannakapapatay ni Ama Dalmeg. Ni Mayor Aguimbag!
Kellaat, napasardeng ti grupo idi adda gimluong iti adayo a daya. Napasarunuan iti dua pay a napipigsa a kanalbuong.
Ti maipatpatakder a penned iti Karayan Ambatan: dagus nga immapay iti panunot ni Padre Cristobal.
(Maigibusto)

robotstxt: allowed

filter: keep


text:
CAOAYAN, Ilocos Sur – Nasugatan ti drayber ti motorsiklo ken ti kalubbonna idi nakidinnungpar ti luganda iti maysa a kotse iti national road a sakup ti Barangay Callaguip ditoy nga ili idi agarup 1:05 ti bigat ti Abril 23.
Naitaray iti Gabriela Silang General Hospital ni Rey Albert Eugenio y Frial, 22, baro, ken residente iti Barangay Naguillan ditoy met laeng nga ili ken ti backriderna a Debrick Frial y Quiane, 22, baro, ken residente iti Barangay Camanggaan, Vigan City.
Natukkol ti tulang ti makannigid a gurong ken nadundunor ti nadumaduma a paset ti bagi ni Eugenio idinto a nagsagrap iti dakkel a dunor iti tumeng ni Frial.
Naammuan iti inbestigasion dagiti polis nga agpaamianan ti Honda Civic a minaneho ni Conrado dela Cruz y Quirap, 62, naasawaan, ken residente iti Barangay Don Alejandro Quiriligico, Caoayan, idinto a kasabatna ti Yamaha Mio a minaneho ni Eugenio ket iti nakapasamakan ti aksidente, mapapati nga inobertekan ni Eugenio ti sabali a motorsiklo a gapu iti kimmautanna iti linia ti kotse.
Mapapati a nupay pinadas ni dela Cruz a lisian ti motorsiklo, nagdinnungparda latta.
Inabandona ni dela Cruz ti kotsena iti tengnga ti kalsada ket dagus a simmuko iti police station ditoy.
Agpada a nakaro ti dadael ti sungo ti dua a lugan.#


text:
Listaan dagiti opisina ti estadistika idiay Alemania
Dagiti opisina ti estadistika dagiti estado ti Aleman (Aleman: Statistische Landesämter) ket isu ti mangiobra kadagiti panagurnong kadagiti opisial nga estadistika idiay Alemania ken katinnulonganna ti Pederal nga Opisina ti Estadistika.
Ti pannaikeddeng dagiti estadistika segun ti Artikulo 83 iti batay-linteg ket maararamid ti estado nga agpang.[1] Ti pederal a gobierno ket adda, babaen ti artikulo 73 § 11 iti batay-linteg, ti bukod a lehislasion para kadagiti "estadistika para kadagiti pederal a gandat."[2]
Ada dagiti 14 nga opisina ti estadiska para kadagiti 16 nga estado:
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "VIII. Die Ausführung der Bundesgesetze und die Bundesverwaltung". Bundestag. Naala idi 22 Abril 2010. (iti Aleman)
- ^ "VII. Die Gesetzgebung des Bundes". Bundestag. Naala idi 22 Abril 2010. (iti Aleman)


text:
Sungbat Dagiti Saludsod Maipapan iti Biblia
Amin kadi a relihion idaydayawda ti Dios?
No dumngegka iti damdamag iti lubong, nalabit madlawmo a no dadduma maar-aramid dagiti dakes gapu iti relihion. Saan nga amin a relihion ket nagtaud iti pudno a Dios. (Mateo 7:15) Wen, nayaw-awan ti adu a tattao.—Basaem ti 1 Juan 5:19.
Ngem makita ti Dios dagiti napasnek a tattao a mangay-ayat iti kinaimbag ken kinapudno. (Juan 4:23) Aw-awisen ti Dios dagita a tattao a mangammo iti kinapudno a linaon ti Saona, ti Biblia.—Basaem ti 1 Timoteo 2:3-5.
Kasanom a mailasin ti pudno a relihion?
Urnongen ni Jehova a Dios dagiti tattao manipud iti nadumaduma a relihion tapno isurona kadakuada ti kinapudno ken ti panagiinnayat. (Mikias 4:2, 3) Mailasinmo ngarud no pudno ti relihion ti maysa no maseknanda iti maysa ken maysa.—Basaem ti Juan 13:35.
Pagkaykaysaen ni Jehova a Dios ti amin a tao iti pudno a panagdayaw.—Salmo 133:1
Dagiti pudno nga agdaydayaw itunosda iti Biblia ti pammati ken wagas ti panagbiagda. (2 Timoteo 3:16) Idaydayawda met ti nagan ti Dios. (Salmo 83:18) Ikaskasabada ti Pagarian ti Dios kas ti kakaisuna a namnama ti sangatauan. (Daniel 2:44) Tultuladenda ni Jesus no ‘isilnagda ti silawda’ babaen ti panangaramidda iti naimbag kadagiti kaarrubada. (Mateo 5:16) No kasta, mailasinmo dagiti pudno a Kristiano babaen ti ipapanda iti balbalay dagiti tattao tapno ipakaammoda ti naimbag a damag ti Pagarian ti Dios.—Basaem ti Mateo 24:14; Aramid 5:42; 20:20.


text:
VIGAN CITY – Maituloy ti provincial capitol outreach program kalpasan ti panangaprobar ti sangguniang panlalawigan ti resolusion mainaig iti daytoy a programa itay nabiit.
Nairusat ti outreach program para iti Delivery of Various Barangay Services (DVBS) idi nagtakem ni Vice Gov. Deogracias Victor Savellano a gobernador ti probinsia.
Iti maysa nga interbio ken ni Gov. Luis “Chavit”Singson, impatalgedna a ti nasao nga outreach program ti maysa kadagiti itultuloy ti administrasionna.
Kakibin ti gobierno probinsial dagiti nadumaduma a line agencies ti probinsia ken iti nasional ken pribado a sektor iti pannakaisayangkat ti nasao nga outreach program.#


text:
Masapul nga ikaadu ti panagmulamula kadagiti bakawan ken ikalawa ti masakupan daytoy. Nasken met a madalusan ti igid ti kabaybayan kadagiti nagkaadu a basura a naur-urnong naibelleng ditoy gapu iti kaawan ti naituding a pagbasuraan. Ta gagangay nga iti igid ti kabaybayan ti dumpsite ti basura.
Papigsaen pay ti kampania kontra iti maiparit a panagkalap, kas iti muro ami, kurukod, ken dadduma pay kas kadagiti babassit ti linabagna nga iket. Lalona kadagiti pagkalap a makadadael kadagiti tangrib ken kadagiti nadumaduma a corals. Papigsaen ti kampania kontra iti panagaramat kadagiti dinamita, bongbong ken cyanide a kas kalap. Siputan a nalaing dagiti naaramid nga artificial reef iti kabaybayan ta dita ti naruay a maikurimed a pagkalapan dagiti agkalkalap babaen ti kompresor. Ta no madadael dagiti tangrib, corals, artificial reefs ken dagiti bakawan, kumisang la ketdi dagiti lames nga agtungpal iti nakiddit a makalapan. Rumbeng laeng nga ipateg dagitoy a kas paset ti nakaparsuaan. Kasapulan amin dagitoy a kas panangtratar ti nagbaliwen a paniempo.
Ti air pollution.
Adu dagiti saan a maikaskaso a lugan nga agipugso iti nangingisit nga asuk nga agbalin a gita a mangsamal ti lubong. Kasla awan ti bibiang dagitoy a kailiantayo iti mapaspasamak a panagbalbaliw ti paniempo. Awan ti riknada para iti masakbayan. Kasta met dagiti asuk nga ipugso dagiti simburio dagiti nadumaduma a pabrika ken pasdek negosio. Ta agtalinaed iti law-ang ti asuk nga ipugso dagitoy ken dadaelenna ti ozone layer ket sumarot ti bara ti init iti daga nga isu ti mangpabara iti panawen. Kasapulan a maprebentaran ti panagsaknap daytoy.
Water pollution.
Mano kadin a bagi ti karayan ti natay ken agngangabit a matay gapu iti water pollution? Kadagiti siudad ken dadakkel ken matatao nga il-ili ket nagbalinen a pagibellengan ti basura dagiti karayan ken dagiti tributarioda. Ginabsuon a basuran ti makita iti rabaw ti danum. No saan a pagitapuakan dagiti karayan kadagiti kemikal, pagibellengan wenno pagayusan dagiti rugit nga agtaud kadagiti residensia, pasdek negosio ken dadduma pay nga awan ti bibiangda iti pannakasaluad kadagiti bagi ti danum. No saan a masolusionan dagitoy, dinto malapdan ti ibabara ti ti panawen.
No mabaybay-an dagitoy a taudan ti pollution, kumaro a kumaro ti panagbalbaliw ti paniempo. Nakalamlam-ek no panaglalam-ek. Nakapudpudot no panawen ti tikag. Layus met ti apiten no panawen ti dugudog. Trataren koma a kas naserioso a banag dagitoy a puon ti napartak a panagbalbaliw ti paniempo.
Itay Abril 22, sinelebraran ti sibubukel a sangalubongan ti Earth Day. Itoy a panangselebrar, ad-adda koma a trataren dagiti bambanag a makatulong iti Ina a Nakaparsuaan. Ad-adda koma a maigunamgunam ti green lifestyle a kas sungbat ti nadaras a panagbalbaliw ti paniempo.
Saluadan koma ti aglawlaw tapno maliklikan ti nalabes unay a tikag ken nalabes unay a gapuanan ti dugudog. Green lifestyle para iti panagbalbaliw ti paniempo.#


text:
STA. LUCIA, Ilocos Sur – Pinullo dagiti nasugsugatan iti aksidente a nakainbolbaran ti dua a bus ken maysa nga dump truck iti national highway ti Barangay Barangobong ditoy nga ili idi agarup 11:00 ti rabii ti Enero 25.
Iti report manipud iti polis ditoy, nainbolbar iti nasao nga aksidente ti maysa a Partas bus a minaneho ni Reynante Sarinas y Sabugo, 34, naasawaan, residente iti Barangay Bessang, Cabugao, Ilocos Sur; Maria de Leon bus a minaneho ni Samuel Pagtama y Pacun, 56, naasawaan, residente iti Barangay 18 Magnuang, Batac City, Ilocos Norte, ken maysa nga Isuzu Elf dump truck.
Kas maibatay iti inisial a panagimbestiga dagiti polis ditoy, agpaamianan a direksion ti Partas ket iti nakapasamakan ti aksidente, mapapati a napukaw ni Sarinas ti kontrolna iti manibela ket kimmaut iti akinlaud a linia a nakaigapu iti pannakasapgidna iti makannigid a paset ti dump truck a nakaparada iti akinlaud nga abaga ti kalsada sa nakidinnungpar iti sumungad a Maria de Leon bus.
Kas resulta, nagsagrap dagiti dua a drayber ken konduktor ti Partas bus kadagiti dunor iti ulo ken bagida idinto a nakaro a nadadael ti sungo dagiti dua a bus ken iti makannigid a paset ti dump truck.
Naitaray dagiti nasugatan a pasahero ti Partas bus iti Candon City Hospital a pakaibilangan da Rogian Rubang y Soliven, 17, single, residente iti Brgy Paypayad, Candon City; Ma. Maricris Alconis y Bustamante, 18, single, residente iti Brgy Bigbiga, Santiago, Ilocos Sur; Glenn Gamilde y Velasco, 18, single, residente iti Caterman, Candon City; Vlady Louie Untalan y dela Cruz, 19, single, residente iti Tamag, Vigan City, Ilocos Sur, ken dagiti pasahero ti Maria de Leon bus a da Elvis Agregado y Mata, 58, naasawaan, residente iti Vintar, Ilocos Norte; Ariel Diego y Ferrer, 38, naasawaan, San Carlos City Pangasinan; Maria Jesusa Cudiamat y Bermillo, 29, single, residente iti Brgy Poblacion Este, Sta Cruz, Ilocos Sur; Sapled Panundiongan y Rumapa, 86, naasawaan; Yuan Ganuelas y Benigno, 6, residente iti Vintar, Ilocos Norte; Sixto Valcos y Mendoza, 57, naasawaan, residente iti Bocaue, Bulacan; Rolando Batan y Vergara, 39, single, residente iti Subic, Zambales; Maja Molina y Baltazar, 26, single, residente iti Brgy Poblacion Este, Sta Cruz, Ilocos Sur; Roger Dalere y Andres, 44, naasawaan, residente iti Vintar, Ilocos Norte; Alberto dela Peña y Cayanan, 52, single, residente iti Angles, Pampanga; ken Rosalyn Aniscal y Emmil, 18, single, residente iti Vintar, Ilocos Norte.
Karaman kadagiti nasugsugatan a pasahero ti Partas bus a naitaray iti Sta. Lucia District Hospital da Kylenne Soberano y Biola, 19, single, residente iti Brgy Paras, Candon City, Ilocos Sur; Xylenne Soberano y Biola, 19, single, residente iti Brgy Paras, Candon City, Ilocos Sur; Eufemia Biola y Asur, 60, naasawaan, residente iti Brgy Paras, Candon City, Ilocos Sur; Johnna Kate Velasco y Pascua, 18, single, residente iti Brgy Tamurong, Candon City, Ilocos Sur; Alfey Megan Agsano y Natividad, 18, single, residente iti Brgy Tiagan, San Emilio, Ilocos Sur agraman dagiti pasahero ti Maria de Leon bus a da Teddy Allagones y Advincula, 41, naasawaan, residente iti Mabilbila, Santa, Ilocos Sur; Veronica Manzano y Molina, 63, naasawaan, residente iti Mabilbila, Santa, Ilocos Sur; Herminigildo Nicolas y Mangahas, 45, naasawaan, residente iti Vintar, Ilocos Norte; Marnelie Agbayani y Tunac, 33, single, residente iti Vintar, Ilocos Norte; Inocencio Valle y Pascual, 58, married, residente iti Piddig, Ilocos Norte; Erlinda Valle y Banes, 61, naasawaan, ken residente iti Vintar, Ilocos Norte.
Agtultuloy ti panagimbestiga dagiti polis mainaig iti nasao nga insidente. (Tawid News Team)


text:
SAN FERNANDO CITY, La Union – Tallo a babbai a nagipasukat kadagiti bogus a kuarta ti tiniliw dagiti polis iti uneg ti tiendaan publiko ti Barangay Rosario ditoy siudad idi bigat ti Agosto 19.
Inaresto dagiti polis dagiti suspek a tallo a babbai nga isuda Norie Reyes, Normina Salam ken Marivic Carreon, agpapada a residente iti Quiapo, Manila kalpasan a natiliwanda nga agipaspasupli kadagiti bogus a papel de banko a pinagbayadda kadagiti ginatangda iti Rosario Public Market iti nadakamat nga aldaw.
Nagpammarang dagiti tallo a kustomer ket bogus a kuarta ti impasuplida kadagiti ginatangda a tagilako iti tiendaan.
Kanaig daytoy, iti isu met la nga aldaw, nangipakat dagiti polis iti follow-up operation a nagtungpal iti pannakakumpiskada kadagiti bogus a kuarta iti nadumaduma a denominasion nga agdagup amin iti P53,000.00 idiay Vida Court, Camp One, Rosario, La Union a nagdagusan dagiti suspek a nagpatnag.
Nayuli ti darum nga estafa and violation of Article 166 and 168 of the Revised Penal Code (forging banknotes and illegal possession and use of false bank notes) kontra kadagiti suspek iti opisina ti provincial prosecutor a naka-docket iti babaen ti Inquest No. I-02A-INQ-12A-00006.
Iti pannakaisurat daytoy, nakabalud dagiti suspek ken adda met iti ikut dagiti polis dagiti ebidensia para iti umno a disposisionda.#


text:
Unikameralismo
Iti gobierno, ti unikameralismo (Latin uni, maysa + camera, kamara) ket ti panagsanay iti kaadda iti maysa a lehislatibo wenno parlamentario a kamara. Isu a ti unikameral a parlamento wenno unikameral a lehislatura ket ti legislatura a mangbukel ti maysa a kamara wenno balay.
Konsepto[urnosen | urnosen ti taudan]
Adda dagiti unikameral a lehislatura no awan ti a naisirmata apannakasapul ti multikameralismo. Adu kadagiti multikameral a lehislatura ket napartuatda a mangited kadagiti agsisina a boses kadagiti agdumaduma a sektor ti kagimongan. Dagiti adu a kamara ket manggipalubos iti garantisado a representasion dagiti nadumaduma a klase ti sosial (kas iti Parlamento ti Nagkaykaysa a Pagarian wenno ti Es-estado Henral ti Pransia), etniko wenno dagiti interesado ti rehion, wenno dagiti sub-yunit ti pederasion. No ti ayan dagiti a banag ket saan nga importante, kadagiti unitario nga estado nga addaan iti limitado a rehional ng aautonomia , kankanayon a mangabak ti unikameralismo. Iti sagpaminsan, kas iti Baro a Selanda ken Dinamarka, daytoy ket mapasamak babaen ti pannakawaswas ti maysa kadagiti dua a kamara, wenno, kas iti Suesia, babaen ti panagtipon dagiti dua a kamara iti bugbugtong a kamara, bayat a dagiti dadduma ti maikadua a kamara ket saan pay nga adda.
Dagiti silpo ti ruar[urnosen | urnosen ti taudan]
Midia a mainaig iti Unikameralismo iti Wikimedia Commons


text:
SAN JUAN, Ilocos Sur – Patien dagiti polis a natukkolen ti duri ti grupo nga agtaktakaw iti kalding kadagiti barangay ditoy kalpasan ti pannakatiliw dagiti tallo a suspek sadiay Barangay Lapting idi Marso 23.
Iti follow-up operation nga insayangkat dagiti polis, natiliwda da Alexander Villon y Aquinde, 26, naasawaan, residente iti Brgy. Lapting; Niño Torda y Vita, 18, out of school youth, resident iti Brgy. Surngit; ken Jayson Dulay y Vivit, 19, baro, ken residente iti Brgy. Solotsolot, San Juan, Ilocos Sur.
Dagiti tallo ti naitimbre a nangtakaw iti kalding ni Solotsolot Barangay Captain Elly Javier y Padua, 49, naasawaan, idi rabii ti Marso 15.
Segun ken ni Padua, inwaywayna dagiti kaldingna a pasig a kabayan iti amiananen ti Solotsolot National School ngem idi mapanna kitaen dagitoy iti kabigatanna, awandan iti nakaiwaywayanda.
Sinapul ni Padua dagiti kaldingna ngem saannan a nasarakan dagitoy isu nga inreportna ti napasamak iti police station.
Nagtignay dagiti polis ket babaen ti tulong ti impasdekda a barangay intelligence network, naitimbre kadakuada nga adda dagiti kalding iti ikut ti maysa a Jeffrey Atalin y Villon, 46, naasawaan, ken residente iti Barangay Lapting, San Juan.
Napan dagiti polis agraman ti biktima iti impatuldo ti BIN a nakaipanan dagiti kalding ket positibo a nabigbig ni Padua dagiti kaldingna.
Iti panagpalutpot dagiti polis ken ni Jeffrey Atalin y Villon, kinuna daytoy a ginatangna dagiti kalding ken ni Alexander Aquinde.
Nangisayangkat dagiti polis iti pursuit operation a nagtungpal iti pannakatiliw ni Aquindo ken dagiti sabali pay a kaduada a pakairamanan da Niño Torda ken Jayson Dulay.
Kinuna ni Barangay Captain Padua nga idarumna dagiti suspek tapno adda pagnemmanemmaanda. Kasta met a kinuna dagiti dadduma a bumarangay a napukawan iti kalding iti napalabas nga idarumda met dagiti suspek.#


text:
CABUGAO, Ilocos Sur – Kalpasan ti pannakaapput dagiti oversized a baboy a nailibas a maidiskarga iti probinsia itay nabiit, nababa ti klaseda a frozen products met ita ti naipuslit idi malem ti Pebrero 11 a mailako kadagiti agindeg ditoy nga ili.
Pagsayaatanna ta nasiput ti barangay intelligence network ditoy nga ili ket intimbreda a dagus iti polis iti kaadda sadiay Barangay Sagayaden ditoy nga ili ti maysa a closed van a nagkarga kadagiti nababa ti klaseda a frozen products a napagparang a mailako babaen ti promo sale.
Kinuna ni Mayor Edgardo S. Cobangbang, Jr. a dagus a naitimbre kadakuada ti kaadda dagiti mapagduaduaan nga aglaklako iti frozen products iti ilina agsipud ta adda agkurkurri a monitoring aystem iti ili.
Kinuna ni Cobangbang nga obligasionda ti nainget a panagmonitorda kadagiti ganggannaet a sumrek nga aglakolako iti ilida tapno masalakniban ti interes ken security dagiti consumers ti Cabugao.
Apaman a naawatda ti impormasion manipud iti BIN, nagresponde a dagus dagiti polis ket iti panagpalutpotda, naammuan a maysa a Joselito Pasubillo y Serna, 55, naasawaan, ken residente iti 48-B Gen. Luis St., Novaliches, Quezon City, ti nagmaneho iti Isuzu closed van a nagkarga kadagiti frozen foods ken kaduana ni Roger Aguinaldo y Valen, 39, naasawaan, ken residente iti 10-A Robina Road, Nagkaisang Nayon, Quezon City ken mapapati a sales agent dagiti frozen products.
Kinuna ni Mayor Edgardo S. Cobangbang, Jr. a saan laeng a frozen products ti kinarga ti lugan no di pay naparti a nababa ti klasena a karne ti baboy a naikabil kadagiti styrofoam ket dagitoy ti naipasiapasiar a nailako.
Segun iti mayor, nagsuspetsada a madi a klase dagiti karne ti baboy agsipud ta malaksid nga awan ti plaka ken nagan ti lugan, naduktalanda pay nga awan ti naan-anay a dukomento a naipakita ti drayber ti lugan ken ti kaduana a mapapati a salesman.
Naammuan a sumurok kumurang 90.5 kilos dagiti assorted frozen products a naikarga iti tallo nga styrofoam box ken mapapati a kukua ti Jess Nor Food Products.
Suspetsa dagiti polis nga addan dagiti ili nga immuna a naglakuan dagiti suspek sakbay a naglakoda iti Cabugao.
Imbaga dagiti suspek a promotional sale dagiti frozen products ngem awan ti permisoda manipud iti National Meat Inspection Service ken mapapati a saan nga Ilocos Sur no di ket Capital Region ti pakaibiahean koma dagiti frozen foods.
Naipan ti nasao a lugan iti police station ket sinukimatda ti karga daytoy iti imatang ni Dr. Warren Bragado, Ilocos Sur Provincial Veterinarian ken ni Municipal Meat Inspector Raquel Ancheta y Somera.
Bayat ti pannakaisurat daytoy, maisagsaganan ti maipila a kaso a panaglabsing iti Section 50 ken Section 10 ti Rule 10.3.1 ti RA 9296 wenno Meat Inspection Code of the Philippines maikontra kadagiti suspek.#


text:
VIGAN CITY- Nagserran ti cooperative pharmacy iti uneg ti Gabriela Silang General Hospital ditoy.
Daytoy ti naammuan ken ni Dr. Winston Aguirre, hepe ti Gabriela Silang General Hospital iti telephone interview kenkuana ti Tawid News itay lawasna.
Segun ken ni Aguirre, madama ti inbentario dagiti stock ti agas iti nasao a kooperatiba ngem nagsardengen ti operasionna kas panagtungpal iti memorandum ni Gov. Deogracias Victor Savellano.
Nupay kasta, kinuna ti hepe a dina ammo no ania ti opsion ti nasao a kooperatiba, no ituloyna ti operasionna iti ruar ti ospital wenno ilakona ti stockna nga agas iti gobierno probinsial.
Iti kallabbes, masansan a mababalaw ti Gabriela Silang General Hospital gapu ta nanginngina dagiti agas a mailako iti uneg ti ospital ngem dagiti magatang kadagiti pribado a parmasiutika iti ruar.
Gapu iti daytoy, nagtignay ti gobernador tapno masolbar daytoy a problema ket inlungalongna ti pannakaipasdek ti botika ti probinsia tapno adda paggatangan iti nalaklaka nga agas ken kas economic enterprise dagiti district hospitals iti probinsia tapno dumakkel ti pamastrekanda.
Iti immun-una nga interbiona iti media, impalgak ni Gov. Deogracias Victor Savellano nga adda nagtulaganda kadagiti empleado iti ospital nga apaman nga ag-operate ti Botika ti Probinsia, agsardeng metten ti operasion ti negosio a parmasiutika iti uneg ti ospital.
Segun iti gobernador, nakidialogo kenkuana dagiti opisial ti kooperatiba ti parmasia ket inikkanna ida ti konsiderasion a maisardeng ti operasion daytoy agingga iti Disiembre 15, 2009 ngem limmabas ti nasao a petsa nga awan gargarawda isu a napan nakipatang kadakuada a mismo ni Atty. Maricel Tacata, ti manager ti Botika ti Probinsia.
“No ania ti napagtutulagan, isu ti masurot,” kinuna ni Savellano idinto nga innayonna a dua ti konsiderasion nga intanggayana: iyalis ti kooperatiba ti agas ti operasionna iti ruar ti ospital wenno gatangen ti gobierno probinsial dagiti stock ti agas daytoy tapno agsardengen ti operasionna.
Kinuna ti gobernador a “dapat lang” a maserraan ti nasao a kooperatiba ti parmasia iti uneg ti ospital ta isu ti napagsasaritaan ken agsipud ta adda conflict of interest ken maki-compete daytoy iti Botika ti Probinsia.#


text:
BANTAY, Ilocos Sur – Iti baet ti kampania ti kapolisan maikontra iti panagraira ti paltog ditoy probinsia, dua manen ti natay iti nagsisina a pammaltog a naisayangkat ditoy nga ili ken iti Sinait itay nabiit.
Iti report a dimmanon iti police provincial office ditoy, napaltogan a puon ti ipapatayda da Roger Riguenos y Martinez, 35, naasawaan, mannalon ken residente iti Sitio Baliw, Barangay, Quezon, Cabugao; ken Eufemio Tabin y Tabulog, 42, naasawaan, mannalon ken residente iti Barangay Pila, Cabugao.
Saan a panagkinnaawatan ti mapapati a nagramutan dagiti dua a pammaltog a nakaigapuan ti pannakatay dagiti biktima.
Segun iti report, nagsubang da Riguenos ken ti suspek a ni Marlon Cabasa y Dalo, 36, baro, ken kalugaran met laeng ti biktima bayat ti panaggiinomda iti likud ti balay ti suspek idi sardam ti Hulio 16 a puon ti nangpaltogan ti suspek iti biktima.
Naitaray ni Riguenos iti Pira Clinic and Hospital ngem indeklara ti doktor nga awanen ti biagna.
Saan a narekobre dagiti nagresponde a polis ti paltog a naaramat iti pammapatay.
Mapapati a susik met laeng ti motibo ti panangpaltog ni Joel Quibilan y Vivit, 25, baro, barangay tanod ken residente iti Barangay Bonifacio, Cabugao ken ni Tabin idi agarup alas 9:55 ti rabii ti Hulio 18.
Segun iti inbestigasion, napan nagginom ni Tabin iti Hillside Videoke and Restaurant a masarakan iti Barangay Cuancabal, Cabugao ket mapapati a nagsubangda iti suspek iti ruar ti nasao a bar a puon ti nangpaltogan ti barangay tanod kenkuana iti namindua a daras.
Awanen ti biag ni Tabin a naidanon iti Pira Clinic and Hospital gapu iti nasagrapna a sugat iti tian ken ulo.
Inaresto dagiti polis ti suspek ngem dida narekobre ti paltog a naaramat iti pammapatay.
Naipilan ti kaso a murder maikontra iti suspek iti provincial prosecutor’s office iti Vigan City.#


text:
MAGSINGAL, Ilocos Sur – Dua a tao ti nasukalan a nagtakaw iti sangakaban nga irik iti bodega ti akinkukua ti refreshment parlor a pagserserbianda.
Nagpulong iti polis ni Recy Cuaresma y Garcia, 47, naasawaan, ken residente iti Barangay Sta. Monica, ditoy nga ili ken akinkukua iti Recy Refreshment and Warehouse, a dua a trabahadorda ti nasukalan a nagbagkat iti sangasako nga irik manipud iti bodegada.
Segun ken ni Cuaresma, agturong ida Virgilio Tablac y Mabugqay, 27, son-in-law ti baket, ken ti asawana iti bodega idi nasalamaanda da Jerry Tuquib y Soliven, 38, baro, ken Jennifer Tuquib y Bacer, 24, naasawaan, agpada a residente iti Barangay Macatcatud, a nagbagkat iti sangasako nga irik ket iluganda koman iti serbisda a motorsiklo.
Naipan dagiti dua a suspek iti police station para iti maikanatad a dokumentasion ken disposision.#


text:
LAOAG CITY – Awan pay ti suspek dagiti polis a nangpaltog ken ni Marcos Mayor Salvador Pillos idi malem ti Pebrero 4.
Kasta met a berberipikaren pay dagiti polis no asino ti pudno nga akinkukua iti getaway a motorsiklo nga inaramat dagiti suspek kalpasan ti panangpaltogda ken ni Pillos.
Segun iti polis, agtultuloy ti panagimbestigada tapno matuntonan ti pudpudno nga akinkukua iti getaway a motorsiklo nga imbati dagiti suspek iti kabambantayan a paset ti Barangay Lydia, Marcos bayat ti panaglibasda.
Pinaltogan dagiti armado a tattao a riding in tandem ni Pillos iti sanguanan ti Marcos National High School idi pasado alas kuatro ti malem ti nasao a petsa a nagsagrapanna kadagiti sugat iti takiag ken luppona.
Mamati ti mayor a politika ti motibo ti pannakagandat ti biagna.
Nupay kasta, awan ti dinakamat ti mayor nga adda iti likudan ti pannakapaltogna.#


text:
ISO 639-6
Ti ISO 639-6, Dagiti kodigo para iti representasion ti nagnagan dagiti pagsasao — Paset 6: Alpha-4 a kodigo para iti komprehensibo a panagsakop kadagiti karuay ti pagsasao, ket maysa a sangalubongan nga alagaden dagiti serie ti kodigo ti ISO 639, a pinarang-ay babaen ti ISO/TC 37/SC 2 (ISO, Teknikal Komite 37, Subkomite 2: Terminograpiko ken leksikograpiko dagiti pamay-an nga obra). Daytoy ket aglaon kadagiti kodigo ti uppat a letra a mangipakita kadagiti karuay dagiti pagsasao. Daytoy ket mangpalubos a mangigiddiat, kas pagarigan, ti naipakasaritaan (
glvx) a maigiddiat ti napaungar a (
rvmx) Manx, bayat a ti ISO 639-3 ket mangiraman laeng ti
glv para iti Manx.
Ti datos a mangsuporta ti ISO 639-6 ket agdama a masuksukisok ken inur-urnong babaen ti GeoLang para iti Instituto dagiti Alagaden ti Britaniko (BSI). Ti ISO 693-6 ket naipablaak idi 2009.[1] Ti database ket mangsilpo pay iti tunggal maysa a pagsasao iti kangrunaan a taudanna a mangpalubos ti agus-usar a mangsurot ti panagrang-ay dagiti nadumaduma a pagsasao. Kas pagarigan, dagiti kodigo ken tinaudan ti Ingles ket naited dita baba:
Ti database ket mangi-giddiat ti baetan dagiti eskritu nga inus-usar para iti isumet laeng a pagsasao. Kas pagarigan, ti nadumaduma a bilang dagiti eskritu ket inus-usar idi iti Otomano nga Imperio ken kas ti nagresultaan ti pagsasao nga Otomano Turko ket naikategoria a kas ti sumaganad:
Kitaen pay[urnosen | urnosen ti taudan]
- ISO 15924 Dagiti kodigo para iti representasion ti nagnagan dagiti eskritu


text:
Gapu ta Valentine’s Day ita nga aldaw adda Bes tayo nga ni Angelo Patricio nga naragsak a mangipaay iti FREE RIDE para iti couples wennu single a mangayat nga aglugan iti tricycle na manipud 3-4 kilometro iti Laoag City proper oras iti alas siyete agingga alas diyes iti rabii.
Inka laeng kitaen nga nakatambay iti sango iti capitol ken saraken iti agmaris red nga TMX tricycle nga addan Hello Kitty iti sango na wenno kitaen laeng iti ladawan manipud iti daytoy nga article.
Pudno a ti kastoy nga okasyon ket isu iti panangiparikna ti ayat iti pada tayo nga tao ken sapay koma ta aramiden tayo iti inaldaw nga panagbiag tayo.
Happy Valentine’s Day mga Bes!


text:
San Enrique, Iloilo
Ti San Enrique ket maysa a maiak-3 a klase nga ili iti probinsia ti Iloilo iti Filipinas.
Dagiti baranggay[urnosen | urnosen ti taudan]
Ti San Enrique ket politikal a nabingbingay iti 28 a barbaranggay.[2]
- Abaca
- Asisig
- Bantayan
- Braulan
- Cabugao Nuevo
- Cabugao Viejo
- Camiri
- Compo
- Catan-Agan
- Cubay
- Dacal
- Dumiles
- Garita
- Gines Nuevo
- Imbang Pequeño
- Imbesad-an
- Iprog
- Lip-ac
- Madarag
- Mapili
- Paga
- Palje
- Poblacion Ilawod
- Poblacion Ilaya
- Quinolpan
- Rumagayray
- San Antonio
- Tambunac
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Iloilo". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Iloilo". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
STA. MARIA, Ilocos Sur – Saan pay nga ammo ti motibo iti pannakapaltog ti dua a babbai iti uneg ti kaserada sadiay Barangay Poblacion Norte, ditoy nga ili idi rabii ti Nobiembre 30 a nakagudasan ti maysa.
Mapapati nga awanen ti biag ni Maria Elena Ancheta y Balingit, aka Sam, awanan asawa, ken residente iti #147 Magallanes, St., Guadalupe, Makati City, idi masarakan iti kuarto gapu iti grabe a sugatna iti ulo ken bagina.
Bayat ti pannakaisurat daytoy, awan pay ti puot ni Rubylene Abit y Andaya, aka Mia, 25, natibo iti Calbayog City, Samar ngem nailanad ti adresna a Barangay San Jose, Narvacan, iti Intensive Care Unit ti Metro Vigan Cooperative Hospital a nakaiyalisanna.
Segun iti inisial nga inbestigasion dagiti polis, idi simmangpet ni Len Galimba y Galay, maysa nga agkaskasera iti nasao a balay a kukua ni Fredelina Arota iti Barangay Poblacion Norte, ken dagiti kaanakanna, nakangeg iti nakapsut a timek a mangaw-awag kenkuana.
Idi nagturong ni Galimba iti ngato a yan ti kuarto ni Abit, nakitana a nakadalutaytay dagiti biktima a nadigos iti bukodda a dara.
Nagpaarayat ni Galimba iti kaarrubada a dagus a nagpatulong iti polis.
Intaray dagiti nagresponde a polis ni Abit iti Central Ilocos Sur District Hospital sa naiyalis iti Metro Vigan Cooperative Hospital para iti pannakaoperarna maigapu kadagiti sinagrapna a sugat iti akimbaba a paset ti bagina.
Cal. 45 ti mapapati a naaramat iti pammaltog kas maibatay kadagiti kapsula ken buli a nasarakan dagiti kameng ti SOCO, Ilocos Sur PPO iti crime scene.
Agtultuloy ti panagimbestiga dagiti polis no asino dagiti nangpaltog kadagiti biktima ken no ania ti motibo ti pammaltog.#


text:
SAN FERNANDO CITY – Agdagupen iti 18 ti natay iti Leptospirosis iti Region 1, daytoy ti kaudian a report manipud iti DoH Region 1.
Segun ken ni DOH Regional Director Myriam Cabotaje, duan ti natay iti Ilocos Sur; 3 iti Ilocos Norte; 4 iti La Union; ken 9 iti Pangasinan.
Manipud idi Enero agingga iti Agosto 31, 2012 dagiti sumaganad ti bilang dagiti nagsakit iti Leptospirosis iti Region 1: Pangasinan – 36; La Union – 26; Ilocos Sur – 9; ken Ilocos Norte 7.
Iti Ilocos Sur, iti kadagupan a 9 a nagsakit iti Leptospirosis, kaadduan ti Sta. Cruz – 3; Tagudin – 2; Sinait, Candon, Galimuyod, ken Tagudin – saggaysa.
Dua metten ti natay iti daytoy a sakit a pakaibilangan ti maysa a lalaki a taga-Tagudin ken ti sabali pay a lalaki a taga-Sinait.
Maala ti sakit a Leptospirosis manipud kadagiti narugit a danum kas iti layus a nalaokan iti isbo dagiti bao.#


text:
MASS WEDDING. Agdagup iti 99 couples (kannigid) ti pinagkasar ti city government nga indauluan da Mayor Eva Marie S. Medina ken Vice Mayor Lourdes Baquiran (kannawan) ken babaen ti pannakikammayet ti Parokia ni San Pablo ken ti Balikatan, grupo dagiti babbai iti Vigan City. Tinawen nga esponsoran ti city government ti mass wedding para kadagiti nabayagen nga agdendenna a couples ditoy siudad ngem saanda a makapagkasar iti simbaan gapu ta awan ti madadaan a gastuenda. (Salvador A. Espejo)
You are here: Home › Archive › Media › Photo Galleries › MASS WEDDING


text:
Indauluan ti Ilocos Norte Police Provincial Office ti panagpirma ti Peace Covenant dagiti popolitiko ditoy Ilocos Norte a naangay ti uneg iti St. William Cathedral, Laoag City itay nabiit. Sinuportaran daytoy a covenant ti opisina iti DILG, Comelec ken ti simbaan. Napintas ti gagemna daytoy a tignay para ti nalinak, natalna, naurnos ken nakapapati nga eleksyon inton Mayo 9, 2016.
Ti saludsod iti kaadduan nga umili, makapudno ngata dagiti appo a kakandidato a mangtungpal ti linaon iti covenant? Sinsero ngata ti rikna, nakem ken panunot da idi agpirmada ti sanguanan iti naruay a tattao ti uneg iti simbaan?
Awan ti makapugto kadatayo ti linaon iti utekda no diket isuda laeng nga akinbagi. Pribilihioda daytan. Saan nga agpapada ti ugali, prinsipio ken panunot iti tao. Adda akikid. Adda nalawa. Adda kalalainganna.
Sapay koma Apo ta awan ti nailaok a parsua a baribar ti aligusgona wenno paan-anawa iti daytoy a basingkawel iti politika. Patienmi nga agpannuray ti urnos ken kappia iti tunggal maysa agsipud ta nabileg ti kararag ken natibker a pammati tayo ken ni Apo Dios a Mannakabalin amin.#


text:
UTC+13:00
Ti UTC+13:00 ket panagilasin para iti timbengan ti oras manipud ti UTC iti +13.
Dagiti linaon
Kas pagalagadan nga oras (amin a paset ti tawen)[urnosen | urnosen ti taudan]
Oceania[urnosen | urnosen ti taudan]
- Kiribati
- Is-isla ti Phoenix (ti laeng Isla ti Kanton ti matagtagitao) (Oras ti Is-isla ti Phoenix)
- Tokelau - Oras idiay Tokelau[1]
- Tonga
Kas pagalagadan nga oras (panaglalam-ek ti Akin-abagatan a Hemisperio)[urnosen | urnosen ti taudan]
Oceania[urnosen | urnosen ti taudan]
Kas oras a panagin-inut ti lawag (kalgaw ti Akin-abagatan a Hemisperio[urnosen | urnosen ti taudan]
Oceania[urnosen | urnosen ti taudan]
Antartika[urnosen | urnosen ti taudan]
- Dagiti dadduma a kuartel idiay Antartika, a naisangayan idiay Abagatan nga Ungto ken Estasion ti McMurdo. Dagitoy a lugar ket isuda ti umuna iti lubong a makakita ti Init iti Baro a Tawen, gapu ta ti Init ket addan iti tengnga ti rabii iti dayat a panawen ti tawen.
Pakasaritaan[urnosen | urnosen ti taudan]
Ti sentral a Pasipiko a Republika ti Kiribati ket nagipaammo ti panagbaliw ti petsa para iti akindaya a guduana idi Enero 1995, manipud kadagiti sona ti oras iti −11 ken −10 aginggana ti +13 ken +14, tapno maliklikan a mabingbingay ti pagilian babaen ti linia ti petsa.
Ti Tonga ket addan iti UTC+13 kadagiti adu a napalabas a tawen. Ti oras a panagin-inut ti lawag ket naus-usar idi kadagiti kalgaw a panawen ti akin-abagatan manipud idi 1999 aginggana idi 2002.[4]
Ti UTC+13 ket inus-usar idi a kas oras a panagin-inut ti lawag (kalgaw iti Akin-amianan a Hemisperio) kadagiti paset ti akindaya unay a Rusia (Chukotka ken Kamchatka) a nagus-usar ti dati nga Oras ti Kamchatka. Manipud idi Marso 2010 dagitoy a rehion ket napnapanda nga agusar iti Oras ti Magadan.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Tokelau: Saan a husto a lokal nga oras kadagiti napalabas a 100 a tawen". timeanddate.com.
- ^ "Ti Samoa ket agbaliwto kadagiti sona ti oras ken agpakauna babaen ti maysa nga aldaw". Metro.
- ^ "Ti Samoa napan iti Internasional a Linia ti Petsa". Herald Sun.
- ^ http://www.timeanddate.com/worldclock/clockchange.html?n=277&year=1999


text:
MABIGBIG dagiti Overseas Filipino Workers wenno dagiti mangmangged sadiay ballasiw-taaw kas baro a bannuar gapu iti saan a magatadan a sakripisioda para kadagiti pamiliada ken para ti pagilian.
Ibturan dagiti OFW ti iliw, rigat ken leddaang ti maisina kadagiti ipatpategda iti biag tapno mapanda makigasanggasat a mangged kadagiti ganggannaet a pagilian gapu ti kinakurang dagiti trabaho wenno nasayaat a pagsapulan iti Pilipinas.
Iti daan a kultura dagiti Pilipino, nairut ti panagsisinged dagiti agkakapamilia. Uray no nataenganen ken naasawaanen wenno addaanen iti bukod a pamilia ti maysa nga inanak, makikabbalayda pay laeng kadagiti nagannakna ta saanda a mapanawan dagiti dadakkelda. Dagiti agpimpinnateg nga agassawa ket saanda a mapaaddayo uray no kasano ti rigat ti panagbiagda. Idi un-unana, uray agdildilda iti asin wenno agkarayamda iti rigat dagiti agassawa a mangisakad ti pamiliada ket saanda a kayat ti agsina ket ikagumaanda ti napasnek nga agtrabaho tapno mabiagda ti pamiliada.
Ngem paset ti panagdur-as ti panawen, ti panagbalbaliw ti galad ken kananakem dagiti adu a Pilipino. Iti agdama a tiempo, nagbalinen a kadawyan a tarigagay dagiti nagannak a Pilipino a pagadalen dagiti annakda kadagiti kurso para a mangisagana kadakuada kadagiti propesion a nalaka nga isapul ti pagtrabahuan a nangato ti sueldona sadiay ballasiw-taaw, kas kadagiti doktor, nurses, engineering, information technology, tapno ad-adunto ti matgedanda para iti bukodda a pamiliada.
Nagangayanna dagiti ubbing ken agtutubo iti agdama a tiempo ket kaaduannan kadakuada ti nakaturong ti panunotda a mapan agtrabaho sadiay ballasiw-taaw. Naiwalinen ti duduogan a kultura a panagtalinaed a nasinged dagiti pamilia.
Babaen iti anus, kinamanagsalimetmet ken panagsakripisio, adu a pamilia dagiti OFW ti dimmur-as dagiti kasasaadda. Adu kadakuada dagiti nakapaadal kadagiti annakda. Nakaipatakder kadagiti dadakkel a balay. Nakagatang kadagiti lugan, nangingina nga alikamen ken adu a sanikua.
Adu met a pamilia dagiti OFW ti narakrak ken nagtinnag iti trahedia kas ti pakasaritaan dagiti nagsisina nga agaassawa gapu ta maysa kadakuada wenno agpadada ket nakikamalala. Adda dagiti annak a nabaybay-an a nagtinnag a durugista, nasikogan a nasapa ken dadduma pay a trahedia a nakatungdayan dagiti arapaapda para iti naraniag a masakbayan.
Adda met dagiti kameng ti pamilia dagiti OFW a napanawan iti Pilipinas a saanda a pampanunoten ti rigat dagiti kapamiliada a kakaasi nga agtrabaho sadiay ballasiw-taaw nga ipagarupda a pidpidutenda laeng dagiti kuarta nga ipaw-itda. Ipaneknek daytoy dagiti assawa, annak wenno nagannak dagiti dadduma nga OFW a barayuboy a mangigasgastos kadagiti awan mamaayna a banag dagiti kuarta a maipawpaw-it kadakuada.
Narigat a baliwanen ti kapanunotan ken tarigagay dagiti Pilipino iti agdama a henerasion a mapan agtrabaho sadiay ballasiw-taaw ta nagbalinen daytoy nga estilo ti panagbiag dagiti adu nga umili. Ngem no dumur-as koma ti ekonomia ti Pilipinas kas kadagiti naprogreso a pagilian, ket awanton dagiti agtarigagay a mapan agtrabaho iti ballasiw-taaw a ti rason ket kinaawan ti nasayaat a pagsapulan iti Pilipinas.
Nangrugi dagiti Pilipino a mapan agtrabaho sadiay ballasiw-taaw idi pay laeng panawen a ti pagilian ket adda iti kolonia dagiti Kastila manipud idi 1521. Addan dagiti Indio wenno Pilipino a kimmuykuyog kadagiti Kastila a nagdaliasat babaen iti galleon wenno barko manipud Manila a nagturong kadagiti pagilian sadiay España ken dadduma pay a pagilian.
Adu dagiti tripulante dagiti Manila – Acapulco galleon ket dagiti Indio babaen ti panangimaton kadakuada dagiti Kastila. Gapu iti pannakamaltrato dagiti tripulante nga Indio kadagiti barko, adu kadakuada ti naglibas kadagiti barko wenno nangtakias kabayatan ti idadaongda kadagiti puerto sadiay Acapulco, Mexico ken Louisianna, USA. Isuda dagiti umuna a henerasion dagiti Pilipino a migrante a trabahador.
Kalpasan ti panawen dagiti Kastila, namitlo pay a tiempo a nagraira ti labor migration dagiti Pilipino. Idi 1900 – 1940 a panawen dagiti Amerikano ken Mancommunidad wenno Philippine Commonwealth. Iti dayta a panawen nga adu a Pilipino a trabahador ti napan nangged kadagiti plantasion ti unas ken pinia sadiay Hawaii, ken kadagiti kataltalonan sadiay California USA, nangrugi idi 1906. Iti dayta pay a tiempo nga adu dagiti Pilipino a simrek a kameng ti United States Navy ken US Army.
Manipud 1940 -1970, kalaksidan iti US a kangrunaan a nagturongan dagiti Pilipino, nalukatan ti opurtunidad kadagiti propesional nga agtrabahoda kadagiti dadduma pay a naprogreso a pagilian kas ti Canada, Australia ken dadduma pay a nadur-as a nasion.
Nagalimpatok ti labor migration manipud 1970 agingga iti agdama ta mismo a ti gobierno ti Pilipinas ti nangiturongen kadagiti Pilipino a mapanda agtrabaho kadagiti nagduduma a pagilian iti lubong. Idi panawen ni Presidente Ferdinand Marcos idi tiempo pay ti Martial Law, naadaptar ti Philippine Labor Code idi 1974. Pormal a naadaptar ti Overseas Employment Program. Inyusuat ti gobierno ti panagipatulod kadagiti OFW sadiay Middle East kangrunaanna dagiti awanan iti trabaho nga agtutubo ken agkabannuag iti Pilipinas. Iti dayta a panawen ket karigat ti ekonomia iti Pilipinas, ket karegta met ti ekonomia dagiti pagilian nga addaan iti lana.
Manipud ti panagipatulod ti OFW iti Kingdom of Saudi Arabia, nagsaknap kadagiti nagduduma a naprogreso a pagilian iti Middle East, Europa, North America, Asia ken dadduma pay a nasion nga ayan dagiti Pilipino.
Idi 1995, panawen ni Presidente Fidel Ramos, nagbalin a linteg ti Migrant Workers and Overseas Filipinos Act of 1995 (Republic Act No. 8042) gapu ti pressure kalpasan ti pannakabitay sadiay Singapore ti Pilipina a domestic helper a ni Flor Contemplacion. Gagem ti R.A. 8042 ti mangipaay ti naan-anay a proteksion ken mangitandudo ti interes dagiti migrant workers tapno masaluadan ti dignidad ken kalinteganda iti panagtrabahoda sadiay ballawis taaw.
Ngem iti laksid ti kaadda ti R.A. 8042, adu latta dagiti OFW a nagbalin a biktima ti pannakagundaway, pannakaidadanes ken inhustisia kas ti napasamak ken ni Joanna Daniella Demafelis, ti balasang a Pilipina a nasarakan ti bangkayna a makatawenen a naka-freezer sadiay Kuwait. Malaksid kenkuana, adun nga OFW dagiti nagbalin nga adipen iti moderno a panawen, ngem nabaybay-an ida dagiti ahensia a rebbengna a mangtulong kadakuada.
Naindaklan ti sakripisio dagiti OFW para kadagiti pamiliada ken para iti sapasap a pagilian. No awanda ken dagiti kuarta nga ipawpaw-itda ket nabayag koman a nalmes ti ekonomia ti Pilipinas. Nasken laeng a ti gobierno ket aywanan ken saluadanna dagiti OFW kas pagsupapak iti kinabannuarda.


text:
Ti pagsasao ket maysa a sistema dagiti simbolo (a nainsapasapan nga ammo kas dagiti balikas), ken dagiti annuroten no kasano a maaramat ken maiturong dagitoy. Ti balikas a pagsasao ket maaramat met kas pangdakamat iti sibubukel a penomenon ti pagsasao, kas koma iti kadawyan a ramramit dagiti pagsasao. Nupay ti pagsasao ket maar-aramat iti komunikasion, saan ketdi a maipada iti daytoy.
Ti nataoan a pagsasao ket natural a pasamak a ti panangsursuro iti dayta ket kas iti nainkasigudan a karirikna ti ubing. Iti gagangay a pormana, ti nataoan a lengguahe nga ar-aramatenna dagiti
Inaramid (wenno iti sabali a kaso nadiskubre) ti tao dadduma pay a pagsasao, karamanna dagiti naar-aramid laeng a nataoan a lengguahe kas iti
Midia a mainaig iti Pagsasao iti Wikimedia Commons


text:
NABAYAG a nakapundo dagiti matak iti screen ti Samsung Galaxy S7 a selponko. Awan pay makabulan daytoy a selponko. Nabayag nga inan-anusak – inanusannak met – daydi Nokia 1208 a pakalaglagipak kadagidi nagkandidato iti lokal, karaman ti sangguniang bayan (inawatko ti inyawatda ngem imbotosko ti ammok nga agserbi iti napudno). Matmatmatak ti screen ngem adayo ti yan ti panunotko. Ketdi, nagtalinaed iti ulok ti nabasak itay a limmabas iti wall-ko iti FB: Kapitan Sabas, katakrotan a kapitan.
Manmano a lukatak ti FB accountko. Makauma ngamin dagiti poste a panagiinnapa nangruna dagiti agassawa kada ag-siota (makiusoak man met), wenno dagiti ag-bes, dagiti mangiprangka iti panagsingirda iti utang, ken dadduma pay nga iposposteda a kaslada la agpapansin, kas kuna dagiti agindeg ditoy Rizal, Makati. Dagiti laeng nakigrupoak iti FB ti naynay a palpalabsak kas iti Pinoy Tropical Bonsai, Chiliheads Philippines, Rare Fuit Society of the Philippines ta adu ti maadalko ditoy iti panagmula, ti pay grupomi a mannursuro iti UMAK wenno University of Makati. Timmalawakun kadagiti grupo a basta lattan in-add-dak, nagruna dagiti ginagatel la ti tungtonganda. Immigupak manen iti kape sa kimmitaak iti kalsada a sango ti kaserak ditoy Amorseco Street, Rizal, Makati City. Kaduak nga agkasera ditoy kuarto ni Manang Analyn. Dua tawen ti inaunaanna ngem siak iti tawenko a duapulo ket maysa. Taga-Ballesteros ken saleslady idiay Market Market iti Taguig. Maysa sakay laeng ti traysikel agingga iti Staff House sa ballasiwenna ti flyover iti ngatuen ti Carlos P. Garcia Avenue sa makadanon iti mall. Apagisu a lumabas ti maysa a babai a nars iti OSMAK wenno Ospital ng Makati. Sabado ita. Tallo bulanko pay laeng a mangisursuro iti UMAK. Simmaruno a limmabas ti tallo nga ubbing, dua a lallaki ken maysa a babai, nga inaldaw a linaon ti pangileten a kalsada. Tineksak ni inang. Dinamagko no apay daydiay ibagbagada a takrot ni Kapitan Sabas. Indissok ti selponko iti abayko.
Kinitak manen ti selponko. Yolanda Capnis ti account name iti FB ti nagpost. Makalawas pay laeng a naaramid dayta nga account. Ladawan ni Ganda ti telenobela Bagani ti profile picturena. Ammok lattan a linoloko daytoy nga account. Ngem asino ngata daytoy? Nalabit, maysa daytoy kadagiti nadalapus, wenno napasaktan ni kapitan, iti panangbalbaliwna ti barangaymi a Quimmalbo? Takrot? Diak la patien daytoy!
Da Kagawad Rolando ken Kagawad Jobert ti nakasango ni Kapitan Sabas itay eleksion ti barangay dua tawenen ti napalabas. Lepleppas ti umuna a termino ni Kapitan Narglon. Segun iti damag, saan kanon a palubosan nga agkandidato da Manang Eva ken Jomar. Naikamang idiay Zambales ti kakaisuna nga anakda. Nalabit, iyal-alikaka dagitoy ti salun-at ni Kapitan Narglon. Idi ngamin makabulan pay laeng a panagtakem daytoy, adda pinaltoganda a kapitan iti kabangibangmi a barangay, ti Simmubuan. Adu idi ti mangibagbaga a mainaig daytoy iti pulitika. Nasurok laeng a tallopulo ti nangitarayan ni Kapitan Sabas ken ni Kagawad Jobert. Sangapulo ket innem met ti nakaarusan ni Kagawad Rolando ken Kagawad Jobert, agpada dagitoy a nakatallo a termino. Nakakasdaaw kunada ti panangabak ni Kapitan Sabas. Gapu ngata ta inabak ida ti kattiliw (maipanggep iti pulitika) a maestro idinto a nagkagawad dagitoy? Ken gapu ngata ta nanguartada kano (adu ti damag a kasta kalpasan ti eleksion) idinto a saan ken Kapitan Sabas? Kano kunak ta isu met ti ibagbagada. Awan asuk no awan ti puor.
Makatawenen a nagretiro a prinsipal ti elementaria ni Kapitan Sabas sakbay ti eleksion. Awan pay napuotak a madi a damag kenkuana maipanggep iti barangay ken iti eskuela nga iggemna idi. Isuna ti nangpapintas iti Quimmalbo Elementary School. Manipud idi isunan ti prinsipal ditoy, inistriktoanna dagiti mamaestra. Imparitna pay dagiti softdrinks iti kantina ti eskuela. Uray ti panagpuor kadagiti ruot, inparitna. Daytoy unay ti ammok a nagpangalan ni Kapitan Sabas iti panangabakna.
Dua ti anakda ken ni Anti Ester; da Nicole, doktora ken adda idiay Baguio, ken Zachary, ti buridek. Mangisursuro iti Senior High School idiay ili. Adda maysa nga anakda ken Michelle nga sawana. Agkakabbalayda iti bunggalow a pinatakder ni Kapitan Sabas idi maikalima a tawennan a mangisursuro – saan pay a prinsipal idi. Nalawa ti kanatengan iti agsinnumbangir a bakrang ti balayda. Adda met pagtaraknan ni kapitan iti Sasso iti likud iti balayda. Iti amiananen daytoy, naintar dagiti nadumaduma nga agbungbunga a kayo.
Makabulan pay laeng kalpasan a nagtugaw ni Kapitan Sabas ngem makitan a dagus dagiti gapuananna. Inistriktoanna dagiti kagawadna. Saan a maala dagitoy ti honorariumda no nagkaruotan ti kalsada ti purok nga imatonanda. Ita, nakadaldalusen amin a kalsada ti Quimmalbo. Nupay kasta, adu latta dagiti kontra ti panunotna. Kasta kano pay laeng no damdamo ngem kaslanto man met laengen iti inaramid ti pasado a kapitan ti ubraenna, sangkakunada dayta. Nabaybay-an ngaminen ti lugarmi kadagiti naudi a tawen ti panagtakem ni Kapitan Narglon.
Iti sardam, adun dagiti ubbing nga aggaayam iti saan pay nasemento a kalsada ta nasukatanen dagiti pundi a bombilia dagiti street lights (taltallon sa ti agsilsilaw idi no diak mariro).
Iti sumuno a bulan, sakbay ti panagmumula ti nateng, adu manen dagiti sayangguseng a timmaud. Balangkoy, kahoy kuna ti dadduma, laeng ngamin ti impaimula ni kapitan iti gudua ektaria a community garden. Sigud nga adu ti imulmulada: sitaw, tarong, paria, tabungaw, okra, karabasa, patani, kabatiti ken marunggay. An-anuem ti nagadu a balangkoy? Kuna manen dagiti sumupiat. Adda met rason ni kapitan. Maymayat kano no iti arubayan ti kada pagtaengan ti pagmulaanda tapno kano madalusan ken maistimarda dagitoy iti bakante nga orasda. As-asideg payen ti pagapitanda ken mabantayanda dagitoy. Inawaganda daytoy iti Kanatengan iti Arubayan. Adda dagiti hybrid a bukel ti nagduduma a nateng nga inwaras dagiti opisial kadagiti pito a purok. Nadawat kano dayta ni kapitan ken ni Sir Ferdinand iti opisina ti Agrikultura. Ninayonanna kadagiti bin-i manipud iti kanatenganna. Iti ngamin community garden, adda mailatang nga aldaw ken oras ti panagmula ken panangistimar kadagiti mulada. Ti parikut, saan nga agpapada ti libre nga oras ken aldaw dagiti bumarangay. Maysa pay, addanto latta met dagiti nasikap a makaadu nga agburas kadagiti bunga dagiti mulada. Adda pay intedna a sangapagasawaan a sasso iti pito a purok. Pagsisinnublatanda daytoy a taraknen.
(ADDA TULOYNA)


text:
Wednesday, August 19, 2015
FDS KEN ASSESSMENT TI 4 P’s HOUSEHOLD, AGTULTULOY
Cabugao, Ilocos Sur – Agtultuloy a maangay ti Family Development Session (FDS) kadagiti kameng ti Pantawid Pamilyang Pilipino Program (4 P’s) iti kada barangay iti ili ti Cabugao iti bulan ti Agosto 2015.
Iti pannaki-amad ti Web In-Action iti DSWD Municipal Link, Cabugao, ti Topiko itatta a bulan ti Agosto 2015 a kangrunaan a maiyad-adal kadagiti 4 P’s Beneficiaries ket napauluan iti: “Pangangalaga sa Ina at Sanggol” ken agpapaay a Resource Speakers dagiti kameng ti RN-Heals Nurses iti RHU-Cabugao.
Kabayatanna, maar-aramid pay ti Assessment dagiti Pantawid Beneficiaries tapno maammuan ti kasasaad ti tunggal household kadagiti barangay maibasar kadagiti Special Welfare and Development Indicator.
Imbatad ni Ms. Rosemarie Pespes, Staff ti DSWD Municipal Link nga addan innem a barangay a naileppasda a dagitoy ti Brgy. Rizal, Bonifacio, Turod Patac, Nagsantaan, Cael-layan ken Pug-os.
Ti implementasion ti 4 P’s ket pagkammayetan a programa ti DSWD ken ti LGU-Cabugao nga idauluan ni Mayor Edgardo “Ediboy” S. Cobangbang. Jr. tapno mairagpat ti kasasaad dagiti napanglaw a pamilia ket agbalinda a produktibo ken naresponsable nga umili ti Cabugao. # (Web In-Action)
Iti pannaki-amad ti Web In-Action iti DSWD Municipal Link, Cabugao, ti Topiko itatta a bulan ti Agosto 2015 a kangrunaan a maiyad-adal kadagiti 4 P’s Beneficiaries ket napauluan iti: “Pangangalaga sa Ina at Sanggol” ken agpapaay a Resource Speakers dagiti kameng ti RN-Heals Nurses iti RHU-Cabugao.
Kabayatanna, maar-aramid pay ti Assessment dagiti Pantawid Beneficiaries tapno maammuan ti kasasaad ti tunggal household kadagiti barangay maibasar kadagiti Special Welfare and Development Indicator.
Imbatad ni Ms. Rosemarie Pespes, Staff ti DSWD Municipal Link nga addan innem a barangay a naileppasda a dagitoy ti Brgy. Rizal, Bonifacio, Turod Patac, Nagsantaan, Cael-layan ken Pug-os.
Ti implementasion ti 4 P’s ket pagkammayetan a programa ti DSWD ken ti LGU-Cabugao nga idauluan ni Mayor Edgardo “Ediboy” S. Cobangbang. Jr. tapno mairagpat ti kasasaad dagiti napanglaw a pamilia ket agbalinda a produktibo ken naresponsable nga umili ti Cabugao. # (Web In-Action)
Posted by Bayan ng Cabugao, Ilocos Sur at 10:30 AM
Subscribe to: Post Comments (Atom)


text:
VIGAN CITY – Dua gasut ket walopulo nga ubbing manipud iti nadumaduma nga ili iti probinsia a sumrek iti Grade I ti winarasan ti Ilocos Sur Hotline iti bag ken school supplies itay nabiit.
Nagbalin a resipiente ditoy dagiti ubbing a nagsurat ken ni Gov. Deogracias Victor Savellano babaen ti Ilocos Sur Hotline, programa ti gobierno probinsial a tumulong kadagiti agkasapulan nga umili ditoy probinsia nangruna dagiti marigrigat.
Tunggal ubing, naikkan iti school bag a naglaon iti papel, notebooks, lapis, pencil case, eraser, crayola ken dadduma pay a kasapulan iti eskuela.
Impalgak ti gobernador nga agiwaras ti grupoda iti bags ken school supplies kadagiti ubbing iti ili a San Juan, Cabugao, ken Sinait inton Hunio 10 idinto a sumarunonto dagiti ubbing manipud iti maikadua a distrito ti probinsia.
Kinuna ti gobernador a maysa daytoy nga addang ti gobierno probinsial a mangguyugoy kadagiti ubbing nga agbasa iti baet ti kinarigat ti panagbiagda.#


text:
CANDON CITY – Dimmakkel ti napastrek ti tiendaan ditoy idi napan a tawen, daytoy ti naammuan manipud iti market consultant ti siudad itay nabiit.
kinuna ni Odette de Guia, City market consultant, a ngimmato iti 80% ti nasingirda iti wet market idi 2012 no maikumpara iti nakolektada idi 2011.
Segun ken ni de Guia, agdagup iti P7,373,215.00 ti nasingirda iti wet market idi 2012 idinto nga agdagup laeng iti P4,322,765.00 idi 2011.
Innayon ni de Guia a kangatuan ti nakolektada idi Disiembre 2012 ta immabut iti P745,020.00, ken simmaruno ti Marso nga agdagup iti P646,075.
Kababaan ti nakolektada idi Pebrero 2012 ta immabut laeng iti P558,340.00.
Kinuna ni de Guia a ngimmato ti nakolektada sipud idi naipan iti wet market amin dagiti aglaklako iti karne ken nateng .#


text:
PASAY CITY- Nagsasango iti Metropolitan Museum of the Arts ditoy a siudad dagiti mangitantandudo iti pannakatagiben dagiti tawid a kinabaknang tapno pagsasaritaanda dagiti mabalin nga aramiden tapno mapreserbar dagiti nabatbati a “heritage” a mangiladawan iti napalabas.
Karaman kadagiti immatendar iti Tawid ken Panagdur-as Rountable dagiti pannakabagi ti National Archives of the Philippines, National Commission for Culture and the Arts, National Historical Commission of the Philippines, National Museum of the Philippines, gobierno probinsial ti Ilocos Sur nga imbagian ni Vice Gov. DV Savellano ken dagiti adda iti pribado a sektor.
Segun ken ni Vice Gov. Savellano, agtultuloy ti pannakapukaw dagiti dokumento, pasdek, alikamen ken dadduma pay a naggapu iti napalabas gapu iti saan a nasayaat a pannakamanehar dagitoy kasta metten iti agtultuloy a panagdur-as.
Mainaig itoy, inyusuat ti gobierno probinsial ti Ilocos Sur ti maysa nga eksibit nga inawaganda iti Conscripcion: Imagining and Inscribing the Ilocano World iti Metropolitan Museum a nakaipabuyaan dagiti bambanag a mangipakita iti naglabasan ti probinsia. Agpaut ti nadakamat nga eksibit agingga iti Enero 17, 2012 ket nawaya a mapan agbuya ti asinoman.
“Amin a makita ditoy ket kukua ti Ilocos Sur. Maiyawidto amin dagitoy ket maipan iti maysa a pasdek nga agbalin a permanente a pagtaenganda. Mailukatto daytoy iti amin a mayat a mangkita kadagitoy ngem saan a maipalubos ti panagala iti ladawan ken panangiggem kadagitoy tapno saanda a madadael,” kinuna ni Savellano.#


text:
VIGAN CITY – Nagyaman ti mangidadaulo iti Nueva Segovia Consortium of Cooperatives iti agtultuloy a suporta ti gobierno probinsial kadagiti programa ti kooperatiba iti probinsia.
Iti kallabes, nangilatang ti gobierno probinsial iti pondo a naited iti NSCC para iti pannakaited iti puonan kadagiti babassit a negosio a bayadanda iti 5 a porsiento laeng kada tawen.
Naangay idi bulan ti Oktubre ti selebrasion ti Cooperative Month babaen ti panangidaulo ti NSCC.
Ti tema ti selebrasion: “One Cooperative Movement, One Vision One Nation, Bagong Batas, Bagong Sigla sa Kooperatiba”.#


text:
Papa Silverio
Ni Santo Papa Silverio ket isu ti Papa manipud idi 8 Hunio 536 aginggana idi Marso 537.
Dagiti nagibasaran[urnosen | urnosen ti taudan]
- Louise Ropes Loomis, Ti Libro dagiti Papa (Liber Pontificalis). Merchantville, NJ: Evolution Publishing. ISBN 1-889758-86-8 (Naiprenta manen idi 1916 nga edision. Inggles a pannkaipatarus nga adda dagiti naeskolar a pakaammo, ken dagiti panangiladawan).
Dagiti silpo ti ruar[urnosen | urnosen ti taudan]
Midia a mainaig kenni Papa Silverio iti Wikimedia Commons
- Herbermann, Charles, ed. (1913). "Pope St. Silverius". Ensiklopedia Katolika. New York: Robert Appleton Company.


text:
BANTAY, Ilocos Sur – Kas panagtungpal iti memo manipud iti regional director, PRO1 a pannakaisubmite ti progress development report ti pammapatay iti Barangay Magsaysay idi agtapus ti bulan ti Oktubre, impaima ti polis-Sinait dagiti naiputok a cartridges a nasarakan iti nakapasamakan ti pammaltog iti PNP Crime Lab, Ilocos Sur Police Provincial Office ditoy para iti ballistic examination.
Segun pay iti report ti polis-Sinait, agtultuloy ti indepth investigation nga isaysayangkatda para iti pannakatakuat ti kinaasino ti/dagiti suspek a nangisayangkat iti pannakapapatay ni Edwin Yadao y Impelido alias “Basilio”, 45, naasawaan, ken residente iti Barangay Teppeng, Sinait.
Napasamak ti pammapatay iti national highway a sakup ti Barangay Magsaysay idi agarup 4:30 ti malem ti Oktubre 31.#


text:
Sarita ni Rosas T. Bucnit
(Maudi iti dua a paset)
Idi sumangpet iti kaserana, nadanonna ti amana, ni Ama Gorio, a nakatugaw iti asideg ti tawa. Iti ruar, nakalidlidem ti tangatang. Minatmatanna ti amana. Iti tawenna a nasuroken a limapulo, nabaked pay la ti bagina nupay natiltil iti panagkainaran ken panagtrabahona iti kataltalonan.
“Kaano’t sangpetmo, Tang?” pinaragsakna ti timekna. Innalana ti ima ti amana ket immagep. Nagtugaw iti sanguanan ti amana.
“Itay laeng,” insungbat ni Ama Gorio a dina inikkat ti am-ammalanna a tabako.
Iti ruar, naggilap ti tangatang a sinaruno ti bugkaw ti langit. Pimmigsa ti puyupoy nga aggapu iti amianan.
Inikkat ni Ama Gorio ti ammalna a tabako ket inipitna iti dua a ramayna sana minatmatan ti anakna. “Maipapan iti madamdamagko, dayta kunkunada a Tino. Agpayso kadi?”
Saan a nakatimek ni Linda.
“Agtimekka!”
“S-saan, Tang. Asino a salawasaw ti nakadamaganyo?”
“No saan a pudno, lipatemon ti sinaludsodko,” kinuna ni Ama Gorio idinto nga indissona ti tabako iti paladpad ti tawa. “Bagbagaanka laeng. Laglagipem nga ubingka pay a sumrek iti ayat. Asikasuem ketdi ti panagadalmo. Saan a siak, no di ni inam ti panunotem. Ti masakbayam. Makauray ni ayat.”
Saanen a simmungbat ni Linda. Ngem iti unegna, adda rumrumkuas nga isusupring. Ubing! Ubing! Saanakon nga ubing!
“Maawatannak met laeng, Linda?”
“Wen, Tang.”
“Nasayaat,” inyarsang ni Ama Gorio ti tabakona agingga iti naiddep. Inlukipna iti linga ti kallugongna.
“Innak man ngarud ikkan iti danum, Nakkong,” kinunana. “Itay pay laeng a mawawak. Ngem diaske, diak met ammo ti pasikot-sikot iti daytoy a balay.” Ket kinudkodna ti ulona sa nagsakuntip. Iti bubong, agtartarakataken ti sim iti dadakkel a linabag ti tudo nga imbuyat ti nagmanto a tangatang.
Iti kamalman ti sumuno a bigat, nagtudo manen idi aggawid ni Linda. Napigpigsa ngem idi kalman.
Tinartaraigid ni Linda ti pasilio ti pagadalan. Timmaray a kimmamang iti waiting shed. Nagpaigid iti simbaan. Dinardarasna ti naglinong iti maysa a siririkep a balay a sumango iti kalsada. Aglugan la koman ngem nalipatanna ti petakana iti siledna. Sumipngeten. Numona ket pangadaywen ti pagdagusanna.
Kasla maibuybuyat ti tudo. Minatmatanna ti danum nga agpabpababa iti kalsada. Napegges a danum a sumpok iti kanal.
Pagam-ammuan, maysa a timek a naidumduma iti panagdengngegna ti nangpataliaw kenkuana. Ni Tino!
“Nabayagkan?” winagwag ni Tino ti danum a kimpet iti badona.
Nagtung-ed.
“Linda–”
“Ania kadi?”
“Ay-ayatennak met laeng?”
“Apay a kasta ti saom?”
“Agtaraytan!”
Imbaw-ing ni Linda ti panagkitana. Minatmatanna ti agliplipias a danum nga agturong iti kanal.
“Mangngegnak, Linda?”
“W-wen.”
“No ay-ayatennak met laeng, agtaraytan… itan.”
Nayurit ti kimat iti tangatang. Nagdalagudog iti amianan. Nagkidem ni Linda. Adda buteng a nagkarayam iti barukongna. Nagkimat manen. Nabungondan iti sipnget.
“Ubbingta pay, Tino. Agadal–”
Saan a nalpas ni Linda ti isawangna ta kellaat a rinakep ni Tino. Pinanggepna ti aglisi ngem immirut ketdi ti arakup ni Tino. Iti apagdarikmat, naidennes dagiti agtigtigerger a bibig ti baro kadagiti bibigna. Nagkintayeg.
Ngem pagammuan la ta tiniliw ida ti silaw ti sumungad a dyip, a sinaruno ti timek: “Hoy!”
Immibbet a kellaat ni Linda. Inibbatan met ni Tino. Nagdumog ni Linda a gumaniteb ti barukongna.
Naginayad ti dyip ket kinita ida dagiti silulugan. Iti laksid ti maibuybuyat a tudo, naipasir ni Linda dagiti kaadalanda. Adda immisem, adda nagkatawa, adda nagpaludip…
Kellaat, nagtaray ni Linda a nangsarakusok iti tudo. Iti likudanna, nangegna dagiti kumamkamat nga arimpadek.
“Linda, agurayka!”
Ngem nagtaray latta, a tiliwtiliwen pay laeng ti lawag ti dyip ti anniniwanna. Isu pay laeng ti panaginayadna idi nagpukawen ti lawag, ken awan metten dagiti kumamkamat a danapeg.
Nagistayan nadungparna ti amana.
“Itay pay la nga ur-urayenka iti dagusmo,” kinuna ti lakay. “Nakitak ‘tay petakam. Amangan no awan pagpletena, kunak isu nga…”
Inarakupna lattan ti amana. Agkinkintayeg, agkutkutimermer. Ket nariknana a kasla nagsardeng ti bayakabak — iti salinong ti payong, iti ikub dagiti takiag ti amana.
“Saan, saan…” insainnekna idinto nga intulokna a bitibiten ti amana a magna, sidudungngo, napnuan pammateg.#


text:
Leonid Chernovetskyi
Ni Leonid Mykhaylovych Chernovetskyi (Ukraniano: ЛeoHiд MиxáйлoBич ЧepHoBeцbkий; naiyanak idi Nobiembre 25, 1951 idiay Kharkiv, Ukrainiano nga SSR) ket isu ti maika-4 a Mayor ti Kiev, ti kaptitolio ti Ukrania. Sakbay ti pagsapulanna iti politika, isu ket maysa a narang-ay a negosiante, nangibangon ken agtengtengel ti kaimbagan iti Pravex a Grupo ken Banko ti Pravex , maysa kadagiti kadakkelan a banko iti Ukrania. Manipud ti panakaidutokenna babaen ti Presidente a ni Viktor Yanukovych iti Oleksandr Popov a kas Daulo iti Siudad nga Administrasion ti Kiev idi 16 Nobiembre 2010, a sinukatanna idi ni Chernovetskyi, Chernovetskyi ket naikkatan kadagiti ania man a panangikeddeng diay Kiev.[4][5]
Dagiti nagibasaran[urnosen | urnosen ti taudan]
- ^ Chernovetsky received the mayoral identification (ЧEPHOBEЦbKИЙ OTPИMAB ПOCBIДЧEHHЯ MEPA). Ukrayinska Pravda. 14 Abril 2006
- ^ Kyiv City Council accepts Mayor Chernovetsky's resignation, Kyiv Post (12 Hulio 2012)
- ^ a b Ti Mayor iti Kiev ket nagirangarang ti panagayatna kadagiti tatto iti Kiev, nagkanta ti dua a kankanta para iti panag-protestana kadagiti pakadaksan, Interfax-Ukraine (13 Pebrero 2009)
- ^ Popov: Aktibidad iti siudad a konseho ken daulo ti siudad ket napatinggaan, Kyiv Post (1 Pebrero 2011)
- ^ Partido dagiti daulo ti rehion: 'Sakbay apanagbutos ti mayor idiay Kyiv ket awan ti kabanaganna, Kyiv Post (18 Nobiembre 2011)


text:
Plantilia:Tlx
{{Tlx}}
Nota: Daytoy a dokumentasion ket para iti
{{tlx}} nailak-am pay daytoy babaen dagiti deribatibona iti
{{tlxb}},
{{tlxc}},
{{tlxw}} (urnosen · kangrunaan a panid).
Daytoy a plantilia ket maus-usar a mangipakita iti pagarigan iti panagusar iti plantilia a saan a mangipadakkel iti maibagbaga a plantilia.
Dagiti linaon
- 1 Batayan a panagusar
- 2 Panggep iti pananginagan
- 3 Dokumentasion
- 4 Datos ti plantilia
- 5 Kitaen pay
- 6 Dagiti plantilia ti panangisilpo ti plantilia
Batayan a panagusar
(Nota: Kadagiti sumaganada pagarigan, dagiti elipsis (grupo dagiti tallo a tuldek) ken mangibaga kadagiti parametro a saan a nainayon.)
{{tlx|Plantilia|umuna a parametro|maikadua a parametro|maikatlo|...|maikasangapulo}}agpataud iti:
{{Plantilia|umuna a parametro|maikadua a parametro|maikatlo|...|maikasangapulo}}
No dagiti ayan ti parametro ket mabalin nga aglaon iti maysa wenno dagiti ad-adu a simbolo ti equals ("="), sukatan ti tunggal maysa a simbolo ti equals iti {{=}}:
{{tlx|Plantilia|umuna{{=}}ania man a banag|maikadua|third{{=}}ania man a banag|...|maikasangapulo}}agpataud iti:
{{Plantilia|first=ania man a banag|maikadua|maikatlo=ania man a banag|...|maikasangapulo}}
Para kadagiti ad-adu ngem sangapulo aparametro, a mabalin pay nga aglaon kadagiti simbolo ti equals, usaren ti
...  isu a ti:
{{tlx|Plantilia| ''umuna''|''maikadua''|''maikatlo=ania man a banag''|...|''maika-999'' }}agpataud iti:
{{Plantilia|umuna|maikadua|maikatlo=ania man a banag|...|maika-999}}
Panggep iti pananginagan
Iti memoniko, "[t]emplate [l]ink e[x]panded" (manipud iti {{tl}}, "[t]emplate [l]ink").
Daytoy a plantilia ket mangipalubos iti maysa a pagarigan ti panagtawag iti plantilia, a kuyogen babaen ti maysa wenno dagiti ad-adu a parametro, a maiparangto a saan a a mangigapu a mangtawag iti plantilia.
Aginggana iti sangapulo kadagiti parametro ti plantilia (nabilangan wenno dagiti tekla ti balikas ti nowiki) ti mabalin a maiparang a kas dagiti placeholders, bayat nga ad-adu ngem sumurok a 10 dagiti parametro ti mabalin a maiparang iti panagusar iti naikodigo a bertikal a baras (kas iti "|..."). Ti parametro ti tekla ti balikas ket mabalin a mausar iti kodigo ti simbolo ti equals iti = wenno {{=}} wenno iti teksto ti nowiki: "
size=10 " wenno amin dagiti parametro kas maysa a kuerdas dagiti etiketa ti "
"; kitaen ti Dagiti pagarigan iti baba. Para iti adu pay a salasay, kitaen daytoy a panid ti tungtungan.
- Dagiti mailaksid
No ti naikeddeng a plantilia ket ilistana dagiti nadumaduma a parametro, saan koman nga usaren daytoy a plantilia, ken ikodigo laengen ti panagusar iti

. Kas pagarigan:
.
{{Ania man a plantilia|arg1=23|size=250px|dagiti dadduma parametro...}}
No bertikal a panangiparang, nga agraman kadagiti parametro kadagiti bukodda a linia, no kayat, mabalin pay daytoy a manual a maaramid iti daytoy a waya, wenno naparpardas a maaramid iti
... .
Dagiti parametro
- No timaited laeng a parametro ket
{{{1}}}, kas ti nagan ti plantilia, ti iparuar ti {{tlx}} ket kapada ti {{tl}} – kas ti silpo ti kaunegan dagiti pangrikep – ngem iti maysa a monospaced a letra:
- Saan pay a mangala wenno agiparang ti {{tl}} kadagiti maipatinayon a parametro.
- Dagiti nanaganan parametro
|subst=
- Ti pannagisaad daytoy a parametro iti ania man a saan a blanko a pateg kety mangpasakbay ti kuerdas iti
subst:a maisilpo iti Wikipedia:Pangisukat. Daytoy ket naserbi tapno maibaga no kaanonto a nasken a masukatan ti plantilia. Kas pagarigan, ti
{{tlx|Kablaaw|subst=Y}}ket agpataud iti:
{{subst:Kablaaw}}. Daytoy ket kapada ti aksion ti plantilia ti
{{tlxs}}: ti
{{tlxs|Kablaaw}}ket agpataud iti:
{{subst:Kablaaw}}.
|SISTER=
- Para iti maysa a silpo ti interwiki kadagiti sabali a kabsat a proyekto, a kas ti:
|SISTER=M:(Meta),
|SISTER=Q:(WikiQuote),
|SISTER=S:(WikiSource), kdpy, a mangpalaka iti interwiki a dokuementasion ti plantilia ken/wenno tungtungan.
|LANG=
- Para iti silpo dagiti Wikipedia kadagiti sabali a pagsasao, a kas ti:
|LANG=de:(Aleman),
|LANG=sv:(Sueko), kdpy, a mangpalaka iti ballasiw iti pagsasao a dokumentasion ti plantilia ken/wenno tungtungan.
Dokumentasion
Ti {{Tlx}} ket ti panangikadawyan ti {{tl}}, {{tlp}} kdpy., nga addaan iti panangiparuar a nasaysayaat a makita. Daytoy ket depende iti pagbasabasa, ngem dagiti akikid a baetan iti pagbaetan dagiti karakter a kas ti " { ", " | ", " } " ken dagiti islpo ket mabalin a narigat a mabasa no saan a maikabil iti monospace (ken narigat a pinduten; para kadagiti panagusar a kas ti
{{!}}, kitaen ti {{tlw}}, a mangpadakkel ti pinduten a puntaan).
Panagusar
{{tlx|Nagan ti plantilia}}
{{tlx|Nagan ti plantilia|param}}
{{tlx|Nagan ti plantilia|1|2|3|4|5|6|7|8|9|10}}
{{tlx|Nagan ti plantilia|1|2|3|4|5|6|7|8|9|10|more}}
{{tlx|Nagan ti plantilia|param=value}}
Adda dagiti gaarup a 10 a placeholder para kadagiti parametro iti naibaga a plantilia.
Dagiti pagarigan
- Dagiti awan patinggana a parametro a kas maysa a kuerdas ti
...
{{tlx|pagbaliwen| 14|m|ftin|abbr=out|sp=us }}
Datos ti plantilia
TemplateData para iti Tlx
Kitaen pay
- {{tlxb}}, ti bersion ti {{tlx}} a tinagan ti plantilia ket naipakita iti napusko.
- {{tlb}}, ti bersion ti {{tl}} a tinagan ti plantilia ket naipakita iti napusko.
- {{temt}}, ti bersion ti {{tlx}} a mangtengngel kadagiti plantilia a dagiti nagan ket mairaman ti "Plantilia:" ken dagiti panid iti ruar ti Plantilia: nagan ti espasio a matrato a kas dagiti plantilia.
- {{para}}, para iti presentasion dagiti parametro ken pateg ti plantilia (kas ti
|paraname=val,
|another=).
Dagiti plantilia ti panangisilpo ti plantilia
Panagpormat ti kadawyan a panggep
- 1 Ti
{{tlg}}ket isu ti kaaduan a kadawayn, a manpalubos iti ania man a kombinasion ti estilo ti teksto ken/wenno dagiti pagpilian ti estilo ti silpo.
- 2 Manglapped ti panagbalkot ti teksto babaen ti panangikabil daytoy iti uneg dagiti etiketa ti
... .
- 3 Agusar iti agbaet iti maysa a monospace a letra ngem saan a
... .
- 4 Mangipalubos kadagiti silpo kadagiti plantilia iti ania man a nagan ti espasio.


text:
BANTAY, Ilocos Sur – Nalukay a tornilio ti mapapati a nakaigapu iti pannakaikkat ti pilid ti maysa a dyip a nagtungpal iti pannakaidungparna iti alad.
Daytoy ti rimmuar iti inisial nga inbestigasion dagiti polis mainaig iti aksidente a napasamak iti Barangay Sinabaan ditoy nga ili idi nabiit.
Segun iti report, agdaldaliasat ti dyip iti kalsada nasional a sakup ti nadakamat a barangay idi naikkat ti makannigid a pilid daytoy a puon ti saan a nakakontrolan ni Ernesto Paiste, 27, baro, residente iti Barangay An-annam, Bantay, Ilocos Sur, iti manibela ken nakaidungparan ti dyip iti kongkreto nga alad.
Nadunor ti maysa a naglugan iti dyip a kalugaran ti nagmaneho ket naitaray daytoy iti Metro Vigan Cooperative Hospital para iti pannakaagasna.#


text:
STA. MARIA, Ilocos Sur – Dua a lawas kalpasan ti panangibilin ti Commission on Elections ti pannakaipakat ti gun ban iti intero a probinsia maigapu iti maangay nga special elections para diputado iti umuna a distrito ti Ilocos Sur, insayangkat ti kapolisan ti panagsukisok iti pagtaengan iti lima a masuspetsa nga agtagikua kadagiti armas iti Barangay Tangaoan ditoy.
Dua a paltog ken nadumaduma a balbala ti nakumpiska dagiti nagtitipon nga elemento ti RID, PROI, rpsb1, ppsc, Ilocos Sur PPO, Sta. Maria police station ken ISCIDT nga impanguluan ni Police Senior Inspector Silverio Ordinado, Jr. ti RID, PRO1 ken iti direkta a superbision ni Senior Supt. Mariano Luis M. Verzosa, Jr. iti balay da Rogel Gambon, Paulino Gambon, Arsenio Castillo, Ben Ancheta ken Francisco Doctolero, agpapada a residente iti Barangay Tangaoan ditoy nga ili.
Ni Judge Francisco Ante, Jr. ti Municipal Trial Court for Cities, Vigan City ti nagpirma iti search warrant a napetsaan iti Mayo 7.
Negatibo ti resulta ti panagsukisok dagiti polis iti balay da Paulino Gambon ken Ben Ancheta.
Nakakumpiska dagiti polis iti balay ni Rogel Gambon iti maysa a carbine rifle (M1), 20 a kapsula ti Cal. 45, maysa nga awan naggianna a magasin ti carbine rifle, 5 a bala para carbine rifle, maysa a bala para Cal. 380, maysa a bala para Cal. 5.56 ken 7 a bala para Cal. 45.
Nakakumpiska dagiti polis iti balay ni Arsenio Castillo iti 13 a bala para Gauge 12 shotgun, 9 a bala para Cal. 22, maysa a bala para Cal. 7.62 (M14), maysa a bala para cal. 5.56 (M16), maysa a bala para Cal. 45, maysa a bolt para M16 rifle, maysa nga awan naggianna a magasin para 9 MM, maysa a coil spring para Cal. 45, 2 kapsula para Gauge 12 shotgun ken 2 kapsula para Cal. 22.
Nakasamsam met dagiti polis iti balay ni Francisco Doctolero iti 15 a bala para Cal. 38, maysa bala para 9 MM, 2 bala para M16, maysa a bala para Cal. 30 (carbine), 5 a bala para Cal. 45, 3 MK 2 fragmentation grenade, maysa a magasin para Cal. 45, maysa a long magazine para M16, maysa a Cal. 38 Colt, maysa a bandolier, ken 3 a kapsula para Cal. 38.
Naipan dagiti suspek agraman dagiti nakumpiska nga armas ken balbala iti police station ditoy para iti dokumentasion ken umisu a disposision.
Kabayatanna, dua a paltog ti naisuko iti polis itay nabiit iti Sugpon ken Candon City.
Boluntario nga insuko ni Celia Cudao, 48, housekeeper ken residente iti Barangay Poblacion, Sugpon ti maysa a homemade Cal. 38 revolver a nagkarga iti innem a bala ken ni Barangay Kagawad Reynante Lasong y Dangle, 39, residente iti nadakamat a barangay idi Mayo 14.
Insuko met ni Lasong ti nasao a paltog iti polis.
Iti sabali a damag, insuko idi Mayo 12 ni Barangay Captain Ruiz G. Valdez ti Paypayad ditoy ken ni Police Supt. Marlo Castillo, hepe ti polis, ti maysa a Cal. 45 Armscor nga addaan iti magazine clip a naglaon iti walo a bala.
Segun iti barangay captain, insuko met ti maysa a kalugaranna ti nasao a paltog.
Kinuna ni Castillo a resulta daytoy ti agtultuloy a kampania ti kapolisan ditoy maikontra iti panagraira ti paltog ditoy siudad.#


text:
Dagiti departamento ti Colombia
Ti Colombia ket unitario a republika a naporma babaen dagiti tallo pulo ket dua a departamento (Espaniol: departamentos, agmaymaysa departamento) ken ti Kapitolio a Distrito (Distrito Capital). Ti tunggal maysa a departamento ket addan ti Gobernador ken ti Asemblia ti Departamento (Asamblea Departamental), a binutosan babaen ti nadayeg a butos para iti uppat a tawen a paset ti panawen. Ti gobernador ket saan a mabalin a mabutosan manen iti dua nga agsasaruno a paset ti panawen. Dagiti depatarmento a pannakabingbingay ti pagilian ket maikkanda ti naisangayan a degrado iti autonomia.
Dagiti departamento ket naporma babaen ti panangigrupo kadagiti munisipalidad (municipios, agmaymaysa municipio). Ti munisipal a gobierno ket idauluan babaen ti mayor (alcalde) ken imatonan babaen ti Munisipal a Konseho (concejo municipal), ken dagitoy ket mabutosanda para kadagiti uppat a tawen a paset ti panawen.
Ti Kapitolio a Distrito ket isu ti kapitolio ti pagilian, ti Bogotá. Ti Bogotá ket sangkapaset nga agdepdepende iti nakapalikmut a Departamento ti Cundinamarca.
Dagiti linaon
Dagiti departamento[urnosen | urnosen ti taudan]
Ti tunggal maysa kadagiti depatarmento iti mapa dita baba ket maisilpo iti maitunos nga artikulo.
- Ti karkulo para iti Cundinamarca ket mairaman ti kapitolio ti pagilian iti Bogotá.
Galeria dagiti mapa[urnosen | urnosen ti taudan]
Dagiti patneng a teritorio[urnosen | urnosen ti taudan]
Dagiti patneng a teritorio ti Colombia ket napartuatda babaen ti tulagan a baetan ti gobierno ken dagiti komunidad dagiti patneng. Kadagiti kaso a dagiti patneng a teritorio a sumakup ti ad-adu ngem maysa a departamento wenno munispalidad, dagiti lokal a gobierno ket agtitiponda a mangimaton kadagiti konseho ti patneng a teritorio kadagti kasta a teritorio,a kas naiyasentar kadagiti Artikulo iti 329 ken 330 iti Batay-linteg ti Colombia. Dagiti pay patneng a teritorio ket addaanda to karakter iti lokal a kinaturay no maabutanda dagiti kammasapulan ti linteg. Dagiti patneng a teritorio idiay Colombia ket kaaduan nga adda kadagiti departamento ti Amazonas, Cauca, La Guajira, Guaviare ken Vaupés.[2]
Pakasaritaan[urnosen | urnosen ti taudan]
Ti Batay-linteg ti Colombia ti 1886 ket pinagbalinna dagiti estado ti Colombia kadagiti departamento, dagiti presidente ket nanagananda kadagiti gobernador.[3] Dagiti estdo a nagbalin a departamento ket dagiti sumaganad:
- Departamento ti Antioquia
- Departamento ti Bolívar
- Departamento ti Boyacá
- Departamento ti Cauca
- Departamento ti Cundinamarca
- Departamento ti Magdalena
- Departamento ti Panamá
- Departamento ti Santander
- Departamento ti Tolima
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Pakasaritaan ti Cesar" (iti Espaniol). Agustin Codazzi Geographic Institute. Naiyarkibo manipud iti kasisigud idi 24 Oktubre 2003.
- ^ Colombiaya.com (ed.). "Division Política de Colombia".
- ^ http://es.wikisource.org/wiki/Constituci%C3%B3n_de_Colombia_de_1886
Dagiti silpo ti ruar[urnosen | urnosen ti taudan]
- (iti Pranses) Listaan dagiti gobernador ti departamento ti Colombia


text:
VIGAN CITY – Tatta pay laeng ket sagsaganaanen dagiti agtuturay ditoy siudad ti dakkel a selebrasion iti pannakaideklara ti Vigan kas maysa kadagiti New7Wonders Cities of the World.
Kinuna ni Mayor Eva Marie S. Medina a manamnama a maangay ti deklarasion ti Vigan a kas New7Wonders City inton Mayo inton umay a tawen, a posible a maigiddan iti panangselebrar ti Siudad ti Vigan iti Binatbatan Festival a maang-angay iti Mayo kas panangitandudo iti abel a produkto ti siudad.
Impalgak ni Medina a nagasat a bulan ti Disiembre iti pakasaritaan ti Vigan agsipud ta naideklara daytoy siudad a maysa kadagiti New7Wonders Cities of the World idi Disiembre 7 (Disiembre 8 ditoy pagilian) daytoy a tawen.
Maipalagip a nailista met ti Vigan iti UNESCO kas maysa kadagiti world heritage sites iti sangalubongan idi Disiembre 2, 1999.
Sakbay ti pannakaideklara ti Vigan a maysa iti New7Wonders Cities of the World, naguurnong dagiti opisial ti Vigan City nga indauluan da Medina ken Vice Mayor Lourdes Baquiran ken dagiti konsehal ti siudad, dati a Governor Luis “Chavit” Singson, Governor Ryan Singson ken dagiti agindeg iti siudad a nangsupsuporta iti kampania ti Vigan nga agbalin a maysa iti New7Wonders Cities of the World.
Idi naideklara ti Vigan a maysa kadagiti nabutosan iti New7Wonders Cities, limteng iti sanguanan ti City hall ti iriag dagiti nagur-uray a sinaruno ti panagtinnag dagiti confetti ken pannakalukat iti champagne gapu iti daytoy a balligi ti siudad.
Kinuna ni Medina a dakkel a banag ti pannakairaman ti Vigan iti maysa a global competition kas iti New7Wonders Cities of the World idinto nga inruknoyna ti balligi kadagiti nangsupsuporta iti kampania ti Vigan a pakairamanan da dati a Gov. Chavit Singson, da Gov. Ryan Singson ken Congress-man Ronald Singson ken dagiti nangsup-suporta kadakuada iti daytoy a kampania.
Nangted dagiti agkabsat a Singson iti sag-tunggal milion-da para iti text voting tapno masigurado ti pannakaibutos ti Vigan a maysa iti New7Wonders Cities of the World.
Impalgak ni Medina nga addan advisory manipud iti New7Wonders Foundation nga umayda iti Vigan tapno isuda ti mangideklara ti Vigan kas maysa kadagiti New7Wonders Cities ken mangiyawat iti plake kas pakabigbigan daytoy siudad.
“Masapul nga agsagana-tayo,” kinuna ni Medina sana innayon a maysa daytoy a dak-kel a selebrasion a manamnama a dar-ayan dagiti rinibribu a tattao.
Nupay kasta, kinuna ti mayora a nasapa unay no maaramid ti deklarasion inton Enero isu a posible nga inton Mayo inton umay a tawen ti pannakaangayna.#


text:
BANTAY, Ilocos Sur – Agtultuloy ti panangbirok dagiti polis iti dua a tao a naglugan iti truck a nangdungpar iti maysa a motorsiklo ken nangatal iti backrider iti national highway a sakup ti Zone 5, ditoy nga ili idi Pebrero 2.
Segun iti report, inabandona dagiti di pay nabigbig a tattao ti Isuzu Elf a luganda sadiay Barangay Puerta Real, Sto. Domingo ket mapapati a kimmamangda iti kamaisan tapno saanda a mariput dagiti kumamkamat a polis-Bantay ken Sto. Domingo.
Iti panagimbestiga dagiti polis, agpalaud ti Suzuki a motorsiklo a nagluganan da Rod Parto y Quintua, 19, baro, ken Leonora Sanidad y Valderoza, 17, agpada a residente iti Barangay Cuta, Vigan City ket idi makadanonda iti nakapasamakan ti aksidente, nagsenias ni Parto nga agsikko iti laud ngem dinungpar ti nataray nga Isuzu Elf.
Gapu iti impact, naikras ti lugan iti kalsada. Imbes nga agsardeng, intuloy ti drayber ti truck ti panagpatarayna ket napilidanna ni Sanidad.
Nangipatulod dagiti polis iti flash alarm kadagiti kaparangetda a police stations.
Pinasardeng dagiti polis San Ildefonso ti lugan ngem saan nga intaltalek ida dagiti suspek ket nagtuloy dagitoy a nagpakaskas agingga iti Barangay Puerta Real, Sto. Domingo a nangpanawanda iti luganda.
Nangiwayat dagiti nagtipon a polis ti Bantay ken Sto. Domingo iti manhunt operation ngem negatibo ti resultana.
Naitaray dagiti biktima iti Metro Vigan Cooperative Hospital, Bantay para iti pannakaagasda.#


text:
VIGAN CITY – Nagtignay ti opisina ti mayor ken ti opisina ti agrikultura a manglapped iti panagraira ti sakit dagiti nuang ken baka ditoy siudad.
Kinuna ni City Veterinarian Liborio Arca a nangted ti opisina ti mayor ken ti opisinana iti libre nga agas para kadagiti agsakit nga ayup.
Kinuna ti city veterinarian ditoy nga agraira ti sakit ti baka ken nuang kadagiti barangay ditoy ken kaparangetna gapu iti napudot ken pagbaliwbaliw a tiempo.
Kangrunaan a sintomas dagiti agsakit nga ayup ti panagmamayoda, panagbuteg ken panagpilay.#


text:
BANTAY, Ilocos Sur – Lugan ken additional firearms ti inted ti gobierno probinsial babaen ken ni Gov. Ryan Singson ken ni Provincial Warden Raymund Tabios kas sagut iti selebrasion iti umuna nga anibersario ti provincial jail itay nabiit.
Segun ken ni Tabios, dakkel a katulonganda ti naited a lugan agsipud ta iti kallabes ket agpara dagiti provincial guard iti minibus wenno public utility vehicle a paglugananda ken ti eskortanda a balud a mapan agatendar kadagiti hearing iti nadumaduma a korte iti probinsia.
Mainaig kadagiti naited a paltog, kinuna ni Tabios a maited dagitoy kadagiti guardia nga adda itemda.
Aglasat pay nga umuna iti seminar iti gun safety dagiti maikkan iti armas tapno agbalinda a responsible nga agikut iti paltog, kinuna ti provincial warden.
Segun pay ken ni Tabios, inyunay-unay ti gobernador a saan a maiyawid dagiti armas no malpas ti panag-duty dagiti guardia no di ket maibatida.
Babaen iti tulong ni Singson, adda pay kabukbukodan a garden dagiti balud tapno adda pamataudanda iti sidada ken pamastrekanda.
Agdagup iti 27 dagiti guardia iti pagbaludan.#


text:
BANTAY, Ilocos Sur – Maysa a walo a bulan a maladaga ti nairaman a nauram idi dimmapo ti maysa a pagtaengan iti Muslim compound iti Zone 3 ditoy nga ili.
Malaksid ti biktima, nagsagrap met iti pannakauram iti nadumaduma a paset ti bagida dagiti tallo pay a kakabsatna ket naitarayda iti Metro Vigan Cooperative Hospital tapno maagasanda.
Segun iti report, napardas ti panagkayamkam ti apuy isu a saan a naisalakn ti ina ti napupok a maladaga.
Mapapati a ti kusina ti nasao a pagtaengan ti nagtaudan ti uram.#


text:
SAN FERNANDO CITY – Siam a gasut ken sangapulo ket siam a polis ti naital-o bayat ti programa a naangay iti police regional office grandstand ditoy siudad idi Enero 27.
Mismo a ni Police Chief Supt. Franklin Jesus B. Bucayu, Region 1 police director, ti namagsapata ken nangiyaspili iti baro a ranggo dagiti naipromot a police personnel.
Impaganetget ni Bucayu kadagiti naipromot a polis ti panangsurotda iti prinsipio ti napilida a propesion, nangruna iti disiplina.
“Ang kapulisan ay dapat makilala sa pagiging disiplinado. At sana, sa pagtaas ng inyong ranggo ay tumaas din ang disiplina ng bawat isa sa inyo. Let discipline be the hallmark of your work as police professionals. Always hold on to self-discipline as you go on to enforce the law with full respect for human rights,” kinuna ni Bucayu.
Karaman kadagiti naipromot dagiti 77 police commissioned officers (PCOs) ken 842 police non-commissioned officers (PNCOs) a nakadestino iti nadumaduma a police units ken opisina iti Region 1.
Kadagiti PCOs, 68 ti naipromot iti police senior inspector ken 9 iti police inspector, idinto nga iti PNCOs, 29 ti naipromot iti senior police officer 4 (SPO4), 149 iti SPO3, 32 iti SPO2, 112 iti SPO1, 290 iti PO3, ken 230 iti PO2.
Nakiragup iti nasao nga aktibidad dagiti naipromot a personnel manipud kadagiti nadumaduma a regional support units (RSUs) iti Region 1 nga indauluan ni Atty. Sover D.C. Gonting, hepe ti Regional Legal Service 1, a naital-o a kas police superintendent ken timmabuno pay iti nasao a seremonia dagiti asawa, annak, gagayyem ken agraem kadagiti naipromot, a pakairamanan ni dati a PNP Chief, Arturo C. Lomibao.
Indagadag ni Bucayu kadagiti naipromot ti “panangipakatda amin a kabaelanda nga agbalin a pagwadan ti agserserbi a publiko a tunggal tignayda ket naimula iti solido a moral a pundasion”.
Kinuna pay ti regional director a mangnamnama a ti panagsapata dagiti naipromot ti mangiduron kadakuada nga ad-adda pay a mangipakat iti kabaelanda nga agbalin a modelo a police officers a maikari a respetaren ti komunidad.
“Ipakita ken ipariknayo kadagiti umili ti napintas ken pudpudno a panagug-ugali ken panagpampanunot ti maysa a polis,” inyunay-unay ni Bucayu.#


text:
CAOAYAN, Ilocos Sur – Tapno malapdan ti desgrasia kas iti pannakalmes, maipasdek dagiti karatula a mangballaag kadagiti sangsangaili ken turista a mapan agpipiknik wenno agdidigos iti kabaybayan ditoy nga ili.
Kinuna ni ABC President Teresa Alquiza a maysa a miting ti naangay a tinabunuan dagiti barangay kapitan, ti Philippine National Police ken Bureau of Fire Protection ket napagtitinongan ti pannakaipasdek dagiti warning signs iti igid ti baybay dagiti coastal barangays iti Caoayan tapno maballaagan dagiti bisita a mapan agdidigos kadagitoy a lugar.
Segun ken ni Alquiza, karaman kadagiti maipaskil a warning signs ti sumaganad: Avoid swimming on the months of May to September, Swim at your own risk, Danger!, ken dadduma pay a pangballaag kadagiti bisita nga adda panggepda nga agdigos iti kabaybayan.
Kinuna ni Alquiza nga adda dagiti panawen nga aggulpe nga umuneg ti baybay nangruna iti matutudo a mamagpeggad iti biag dagiti agdigos a di makaammo iti kasasaad ti baybay no awan dagiti warnings signs a maipasdek.#


text:
Abugida
Ti abugida ket maysa a paset a sistema ti panagsurat a ti kosonante ken bokal ket maisurat nga agmaymaysa: tunggal maysa a paset ket naibatay iti konsonante a letra, ken ti bokal a tanda ket kasapulan ngem maikadkadua laeng. Daytoy ket aggiddiat iti sibubukel nga alpabeto, nga ti bokal ket addaan ti kasasaad a maipada kadagiti konsonante, ken ti abjad, a dagiti bokal a panagmarka ket awan wenno saan a nasken a mapili. Dagiti abugida ket nairamanan ti adu a sinuratan a Brahmiko iti Abagatan ken Abagatan a daya nga Asia.
Ti balikas nga abugida ket insingasing ni Peter T. Daniels.


text:
BIKTIMA TI GUBAT. Nupay saandan a makapagna, ken adda payen nagbulsek kadagitoy biktima dagiti nagbettak a naimula a landmines iti Cambodia, saanda nga intulok nga agbalin a lapped daytoy a kasasaadda a mangipakita nga adda pay kaimudinganda ditoy lubong babaen ti panangbukelda iti grupoda nga agtokar babaen dagiti nadumaduma nga instrumento para iti paglinglingayan dagiti turista nga agpasiar iti pagilianda. (Jasper A. Espejo)
You are here: Home › Archive › Media › Banner Photo › BIKTIMA TI GUBAT


text:
Materialismo
Iti pilosopia, ti teoria ti materialismo ket agtengtengngel nga iti laeng adda ket banag wenno enerhia; nga amin a bangag ket buklen iti materiales ken amina penomena (a mairaman ti kaaddaan rikna) ket resulta kadagiti pannakitinnignay ti materiales. Iti sabali a panagibaga, ti banag ket isu laeng tisustansia, ken ti kinapudno ket kapadpadana dagiti pudno a rumrumsua kasasaad ti enerhia ken banag.
Dagiti adu a pilosopo, ti 'materialismo' ket kapadpadana ti'pisikalismo'. Nupay kasta, dagiti materialista ket naipakasaritaanda ng agtengtengngel a ti amain ket naaramid iti banag, ngem ti pisika ket nangipakpakita a (kas pagarigan) ti grabidad, ket saan a naaramid iti banag iti tradisional a kapanunotan iti "'ti maysa a nalpay, awan banagna a sustansia, nga iti pangpaatiddog, pigura, ken ti panagkuti ket pudno nga agbiag'… Isu nga makasulisog ti panag-usar ti 'pisikalismo' tapno bukod a maipaadayo manipud ti kasla naipakasaritaan a nangruna ngem saanen a sientipikomaipaay a tesis iti materialismo, ken ti mainaig iti daytoy, tapno maiyunay-unay ti maysa apannakaikapet iti pisika ken dagiti pisikal a siensia."[1] Isunga kaaduan kadagiti sapasap a pilosopiko a pannakisinnaritaan dita baba iti materialismo ket mabalin a maipaay iti pisikalismo.
Ti pay mainaig ti materialismo ket dagiti kapanunotan iti metodoliko a naturalismo ken metapisikal a naturalismo.
Dagiti pilosopia a pakaigiddiatan ket mairaman ti idealismo, ken dagiti dadduma a porma iti monismo, dualismo, ken pluralismo.
Dagiti nota[urnosen | urnosen ti taudan]
a. ^ Agpayson a naipaammon a narigat no saan nga imposible a mangipalaway ti maysa akategoria nga awan ti pannakaigiddiat daytoy iti sabali.
Dagiti nagibasaran[urnosen | urnosen ti taudan]
- ^ Pisikalismo nga inkabil babaen ti Daniel Stoljar idiay Ensiklopedia iti Pilisopia ti Stanford
Adu pay a mabasbasa[urnosen | urnosen ti taudan]
- Buchner, L. (1920). [books.google.com/books?id=tw8OuwAACAAJ Puersa ken banag]. New York, Peter Eckler Publishing Co.
- Churchland, Paul (1981). Panangilasin a Materialismo ken dagiti Panangisingasing a Wagas. Ti Pilosopia ti Siensia. Boyd, Richard; P. Gasper; J. D. Trout. Cambridge, Massachusetts, MIT Press.
- Field, Hartry H. (1981), "Mental a representasion", iti Block, Ned Joel, Dagiti Panagbasbasa ti Pilosopia iti Sikolohia, 2, Taylor & Francis, ISBN 9780416746006
- Owen J. Flanagan (1991). Siensia iti Isip 2e. MIT Press. ISBN 978-0-262-56056-6. Naala idi 19 Disiembre 2012.
- Fodor, J.A. (1974). Dagiti Naipangpangruna a Siensia, Synthese, Tom.28.
- Gunasekara, Victor A. (2001). "Budismo ken ti Moderno a Lubong". Batayan a Budismo: Ti Moderno a Pangyuna kadagiti Insursuro ni Buda. 18 Enero 2008
- Kim, J. (1994) Nadumaduma a Realisasion ken ti Metapisika iti Panagpabassit, Pilosopia ken Penomolohiko a Panagsukisok, Tomo. 52.
- La Mettrie, La Mettrie, Julien Offray de (1748). L'Homme Machine (Man a Machine)
- Lange, Friedrich A.,(1925) Ti Pakasaritaan ti Materialismo. New York, Harcourt, Brace, & Co.
- Moser, Paul K.; Trout, J. D. (1995). Kontemporario a Materialismo: Ti Pangbasa. Psychology Press. ISBN 978-0-415-10863-8. Naala idi 19 Disiembre 2012.
- Priest, Stephen (1991), Dagiti Teoria ti Isip, Londres: Penguin Books, ISBN 0-14-013069-1 Alternatibo ISBN 978-0-14-013069-0
- Schopenhauer, Arthur (1969). Ti Lubong a kas Naken ken Representasion. New York, Dover Publications, Inc.
- Seidner, Stanley S. (Hunio 10, 2009). "A Troiano a Kabalio: Logoterapeutiko a Transendensia ken ti bukodna a Sekular a Pagbanagan para iti Teolohia". Mater Dei Institute
- Turner, MS (Enero 5, 2007). "Dagiti Quarks ken ti kosmos". Siensia(New York, N.Y.). 315 (5808): 59–61. PMID 17204637.
- Vitzthum, Richard C. (1995) Materialismo: Ti Apirmatibo a Pakasaritaan ken Panangipalplawag. Amhert, New York, Prometheus Books.
Dagiti silpo ti ruar[urnosen | urnosen ti taudan]
- Ensiklopedia ti Stanford
- Pilosopiko a Materialismo (babaen ni Richard C. Vitzthum) manipud ti infidels.org
- Diksionario ti Pilosopia iti Isip iti Materialismo manipud ti Unibersidad ti Waterloo